Datatilsynet tav om datalæk fra terapiportal: »Det ville spolere efterforskningen« | Version2\nDatatilsynet tav om datalæk fra terapiportal: »Det ville spolere efterforskningen«\nIllustration: DedMityay / Bigstock\nDatatilsynet frygtede, at terapiportalen GoMentor ville lukke en alvorlig sikkerhedsfejl på deres hjemmeside, hvis de fik nys om fejlens eksistens. Det ville ødelægge Datatilsynets efterforskning, og derfor undlod tilsynet at fortælle GoMentor om fejlen.\nLouise Holst Andersen@louholand Torsdag, 29. november 2018 - 5:11 45\nI august søgte 51-årige Ann Pettersson psykologhjælp mod sin stress på terapiportalen GoMentor, da hendes data blev rodet sammen med fire andre brugeres. Pludselig kunne hun læse dybt private beskrivelser af deres psykiske problemer, som ellers var skrevet i fortrolighed.\nHun anmeldte virksomheden GoMentor og det alvorlige datalæk til Datatilsynet kort tid efter, og tilsynet besluttede at tie om den alvorlige sikkerhedsfejl overfor GoMentor.\nFørst tre måneder - onsdag den 21. november - fik GoMentor at vide, at der var en sikkerhedsbrist i deres system. Og det var ikke Datatilsynet, der ringede og sagde det. Det var en journalist fra DR.\n»Han begyndte at snakke om en sag med noget datalæk, som han omtalte, som om jeg vidste, hvad han snakkede om, hvilket var meget forvirrende,« fortæller GoMentors direktør, Troels Sletved, til Version2.\nHan er skuffet over den måde, Datatilsynet har håndteret sagen på.\n»Hvis de nu havde oplyst os om, at der var et problem tilbage i august, så kunne vi jo have løst det med det samme,« siger han.\nLæs også: Danmarks største terapi-portal lækker følsomme oplysninger om klienter\nDa Datatilsynet modtog anmeldelsen mod GoMentor i slutningen af august, opstod der ret hurtigt en mistanke om, at sikkerhedsbristen på GoMentors hjemmeside var større, end anmeldelsen gav udtryk for. Det oplyser tilsynschef i Datatilsynet Jesper Husmer Vang til Version2.\nIfølge ham var det af hensyn til efterforskningen, at Datatilsynet ikke orienterede GoMentor om det læk af personfølsomme oplysninger, der foregik på GoMentors hjemmeside.\n»Vi skulle selv overveje vores oplysningspligt, dengang vi fik sagen, og der spurgte vi os selv, om vi skulle underrette GoMentor, og det valgte vi så ikke at gøre, fordi det ville selvfølgelig gå ind og spolere efterforskningen af sagen, hvis vi fortalte dem, at vi har en mistanke om, at der er et stort sikkerhedsbrud på deres hjemmeside.«\n»Så ville de nok rimelig hurtigt få det lukket. Og så ville vi ikke kunne dokumentere, at der havde været et brud, og så ville sagen ligesom være død,« siger han.\nSikkerhedsfejlen på GoMentor blev opdaget 51-årige Ann Pettersson, som ville booke en tid hos en terapeut via GoMentor. Men da hun havde indtastet sine oplysninger, var der flere ting galt.\nHun fik blandt andet en bookingbekræftelse fra GoMentor, hvor hun blev tiltalt med et forkert navn. Ifølge navnet var beskeden ikke til hende, men til en mand. Derudover kunne hun via sin profil tilgå fire andre GoMentor-brugeres kontaktoplysninger og beskrivelser af deres psykiske problemer, der blandt andet handlede om stofmisbrug, barndomsproblemer og sex. Det skrev DR i søndags.\nIfølge Troels Sletved fra GoMentor var fejlen isoleret til portalens bookingdel. Her kan brugere booke tider hos portalens terapeuter eller »mentorer« ved at indtaste e-mailadresse og telefonnummer. Der er også et åbent tekstfelt, hvor brugeren kan beskrive, hvad han eller hun vil have hjælp til.\nTroels Sletved fortæller, at hullet stammede fra en programmeringsfejl i et brugerkonto-modul. Bookingsystemet verificerede ikke, om e-mailadresse og telefonnummer stemte overens. 51-årige Ann Pettersson valgte at indtaste otte nuller som sit telefonnummer, da hun ville booke en tid. Den idé havde fire andre brugere også fået, og det betød, at de fik adgang til hinandens oplysninger, som de havde indtastet ved bookingtidspunktet.\n»Hvis du tastede otte nuller i telefonnummer-feltet, så var systemet ikke inde og verificere, at nummeret passede med den e-mailadresse, der stod. Så hendes data blev rodet sammen med fire andre brugere, som også tastede otte nuller,« fortæller Troels Sletved.\nIfølge ham var datalækket begrænset til de fire brugere.\nAdvaret eller ej\nAnn Pettersson kontaktede GoMentors support, inden hun anmeldte dem til Datatilsynet i august. Ifølge DR oplyste hun allerede der virksomheden om både en sammenblanding og navne og profiler, men det afviser Troels Sletved.\nHan fortæller, at han har læst korrespondancerne mellem Ann Pettersson og GoMentors support igennem. Hun havde kontaktet dem vedrørende navneforvirringen, men ikke mere end det, siger Troels Sletved.\n»Der bliver ikke nogen steder gjort opmærksom på, at hun har adgang til nogen andres informationer, hvad der jo er langt mere alvorligt,« siger han.\nEfter Ann Pettersson havde kontakt GoMentors support, anmeldte hun som nævnt også virksomheden til Datatilsynet. Tilsynet mistænkte hurtigt, at datalækket ikke kun gjaldt den enkeltstående oplevelse, Ann Pettersson var ude for.\n»Vi får en mistanke om, at der er noget her, der ikke er, som det skal være. Hvis vi skal kunne dokumentere det og lave en sag på det, så er vi nødt til at få lavet noget bevissikring,« siger Jesper Husmer Vang fra Datatilsynet.\nDatatilsynet efterforskede sagen, efter at anmeldelsen var modtaget. Tilsynet genskabte det, Ann Pettersson havde gjort og lavede optagelser af det som bevismateriale. På et tidspunkt fandt Datatilsynet ud af, at de havde brug for at undersøge GoMentor på en måde, som kun politiet har beføjelse til. Derfor tog tilsynet i starten af oktober kontakt til politiet, som bad Datatilsynet indsende en formel anmeldelse.\nDatatilsynet politianmeldte derfor GoMentor den 26. oktober, to måneder efter sikkerhedsbristen blev opdaget. Men på dette tidspunkt kendte GoMentor stadig ikke til bristen. Hullet var derfor heller ikke lukket.\nNogen har måske haft adgang til følsomme personoplysninger i tre måneder…?\n»Men det er jo netop det, vi gerne har ville undersøge: Om det kun var et enkeltstående tilfælde, eller om det var et generelt problem på hjemmesiden,« svarer Jesper Husmer Vang fra Datatilsynet.\nFørst en lille måned efter politianmeldelsen, nemlig onsdag den 21. oktober, ringede en journalist fra DR til GoMentors direktør Troels Sletved og spurgte ind til datalækket. Dagen efter ringede Troels Sletved til Datatilsynet, men til at starte med ville Datatilsynet hverken be- eller afkræfte, om der var en sag kørende, siger Troels Sletved.\n»Da vi så ringede til Datatilsynet for at høre, hvad det egentlig drejede sig om, fordi det vidste vi jo knap nok, så ville de ikke oplyse os om noget, så skulle vi søge aktindsigt. Det gjorde vi så, og der oplyste de os om, at det var meldt til politiet,« siger han.\nKort efter det lukkede GoMentor det sikkerhedshul, der drejede sig om den manglende verifikation i bookingsystemet.\nNormalt underretter man\nJesper Husmer Vang fra Datatilsynet fortæller, at tilsynet normalt underretter virksomheder, hvis der er en sag kørende mod dem.\n»Det normale er, at hvis vi kører sager mod nogen, så fortæller vi dem det selvfølgelig, medmindre det går ind og gør, at vi ikke kan opnå formålet,« siger han og fortsætter:\n»Grunden til, at det har taget tid, er, at vi har været nødt til at bede politiet om assistance til at få bevissikret noget yderligere. Vi holder ikke på tingene længere end højst nødvendigt, men det er klart, at vi gerne vil sikre os, at vi har den dokumentation, vi skal bruge, hvis vi skal køre en sag på det. Og det kan vi jo ikke, hvis vi går ud og fortæller nogen, at vi er ved at undersøge dem.«\nLige nu er det usikkert, hvor omfangsrigt sikkerhedsbruddet hos GoMentor er. Politiet efterforsker stadig sagen, og Datatilsynet afventer deres tilbagemelding.\n09. jan 2019 Derfor underrettede Datatilsynet ikke GoMentor om datalæk\n27. dec 2018 Boligfond politianmeldes for USB-læk\n04. dec 2018 It-ordfører om Datatilsynet efter GoMentor-sag: »Vi bliver nødt til at sætte foden ned«\n30. nov 2018 Leder: Datatilsynet glemte sin vigtigste opgave: at stoppe lækager\n29. nov 2018 IT-Branchen rystet over GoMentor-sagen: »Datatilsynet har fuldstændigt misforstået deres vigtigste rolle«\n29. nov 2018 Denne artikel\n26. nov 2018 Danmarks største terapi-portal lækker følsomme oplysninger om klienter\n09. okt 2018 Dokumentation: Det borer Datatilsynet i ved GDPR-razziaer\n#1 Anne-Marie Krogsbøll 29. november 2018 - 08:12\nDet lyder meget mystisk. Kan det tage 3 måneder at "bevissikre" i så alvorlig en sag? Alt imens dybt følsomme oplysninger lå frit fremme, og flere og flere kom til i mellemtiden? Hvad med brugernes tarv og rettigheder? Er de ligefrem underordnet "efterforskningen"?\nHvis det er rigtigt, så er jeg da godt nok endnu mere bekymret for sikkerheden omkring vort privatliv, for det vil vel så også gøre sig gældende i andre sager?\nOg skal det forstås sådan, at Datatilsynet faktisk helst ikke ser, at man tipper firmaet/institutionen på egen hånd inden anmeldelse, men lader det gå igennem Datatilsynet, da det ellers kan være umuligt at sikre beviser?\nJeg håber, at Version2 vil forsøge at "udbore" denne sag (sasbehandlingen i tilsynet), for umiddelbart lyder det langt væk af dårlige undskyldninger fra Datatilsynets side. Ligger de fuldstændigt underdrejede pga. GDPR, så de overhovedet ikke har tid til at efterforske sager? I givet fald, så går jeg stærkt ud fra, at man har råbt meget højt op ad i systemet, så også politikerne er klare over, at tilsynet er i knæ, og skal have tilført yderligere ressourcer. Det hænder jo desværre, at ledere ikke selv er så glade for at skulle give den slags meldinger op ad i systemet - se bare på Finanstilsynet.\n#2 Dennis Krøger 29. november 2018 - 08:23\nRe: Hvilken efterforskning?\nJa, den primære opgave må være at undgå datalæk, ikke at efterforske.\nJo, der skal selvfølgelig undersøges og straffes, men det er alt sammen sekundært i forhold til at beskytte borgerne. At holde et sikkerhedshul åbent i 3 måneder, fordi man vil være helt sikker på at kunne udskrive en bøde er dybt godnat.\n#3 Martin Storgaard Dieu 29. november 2018 - 08:39\n»Det normale er, at hvis vi kører sager mod nogen, så fortæller vi dem det selvfølgelig, medmindre det går ind og gør, at vi ikke kan opnå formålet,« siger Jesper Husmer Vang fra Datatilsynet\nHvad dælen er formålet for Datatilsynet? Som Dennis Krøger skriver: Den primære opgave må være at undgå datalæk.\nVil Datatilsynet så stå til ansvar hvis der har været yderligere datalæk i tiden mellem Datatilsynet har taget sagen op, til Datatilsynet har informeret virksomhden?\nHvis Datatilsynet har hentet data fra virksomheden, har de så indhentet passende samtykke? Enten fra virksomheden, de pårørte personer eller domstolen? Ellers så er det jo basal "hacking", som Datatilsynet foretager sig.\n#4 Anne-Marie Krogsbøll 29. november 2018 - 08:55\nEllers så er det jo basal "hacking", som Datatilsynet foretager sig.\nLidt min tanke - har tilsynet siddet og fulgt med i folks terapisessioner i flere måneder? Det kan de simpelthen ikke være bekendt.\nHvorfor får de først politiet ind over efter 2 måneder? Og hvordan med de involverede terapeuter? Hvis Ann Pettersons oplysninger er blevet rodet sammen med andre brugeres, så må flere terapeuter vel have kunnet læse oplysninger, som de ikke var berettigede til (med mindre det er samme terapeuts patienter). Hvorfor har de ikke reageret?\nSikke noget svineri! Tænk, at man fortsat dagligt kan overaskes over, hvor slemt det står til med datasikkerheden.\n#5 Christian Nobel 29. november 2018 - 09:11\nDer er vist noget Datatilsynet fuldstændig har misforstået i forhold til deres rolle.\nEnhver der har taget et førstehjælpskursus ved, at det absolut første punkt hedder: stands ulykken!\nDet næste bliver vel at Vejdirektoratet stopper med at salte vejene, så man kan analysere hvem det er der kører galt, eller måske man ikke skal skride ind hvis man kan afværge en voldtægt, for man skal jo lige sørge for beviset sikres.\nDer er noget helt, helt galt med denne sag, og åbenbart også det såkaldte Datatilsyn, som vist er blevet ramt af en neoliberal tankegang om de skal være overskudsgivende.\n#6 Bjarne Nielsen 29. november 2018 - 09:16\nJeg har svært ved at finde ud af, hvad jeg skal mene om denne sag - og dermed hvilket ben, som jeg skal stå på.\nPå den ene side forsøger man at tale sagen ned, og hvis den ikke er særligt stor eller alvorlig, hvad bekymrer vi os så om?\nEn (bort-)forklaring vi hører er, at der bare er tale om et bookingsystem - et slags aftalekalender. Skal vi lige erindre om, at det netop var oplysninger om en aftale med sundhedsvæsenet, som gjorde at Se og Hørs paparazzier kunne ligge på lur, da Anders Lund Madsen med kæreste var på vej til ... var det en scanning? ... det havde i hvert fald noget med graviditet at gøre. Og Hr. Madsen har udtrykt sin misfornøjelse med hændelsesforløbet ganske klart. Sagen kan derfor være et glimrende eksempel på, hvordan man fra systemkonstruktør, systemforvalter, og systembruger har en tydelig tendens til groft at undervurdere følsomheden af de oplysninger som indsamles, behandles og udstilles.\nDen anden (bort-)forklaring vi hører er, at brugerne havde opført sig uventet kreativt og enten ikke havde et telefonnummer (og antagelsen er åbenbart at alle har et telefonnummer), ikke ville afsløre telefonnummeret (og antagelsen er åbenbart at man aldrig har noget at skjule), eller såmænd bare, at telefonnumre er globalt unikke over tid (hvilket telefonselskab kan dog finde på at genbruge telefonnumre?). Altså en såre menneskelig og negligerbar fejl, som er fuldt undskyldelig. Eller er den? Hvis man ved at mennesker laver denne slags fejl (og det gør vi ... postbude kan også fejlaflevere breve til kinesiske visum-myndigheder), så skal vi designe vores systemer på en anden og meget mere sikker måde, så de er robuste overfor menneskelige småfejl. For de er påregnelige, og hvis vi ikke forstår det, eller kan sikre os tilstrækkelig imod det, så skal vi slet ikke lave disse systemer.\nPå den anden side så spiller man forarget over, at man ikke er blevet involveret langt tidligere, når det nu er så alvorligt. Hvordan vover man at tage sig tid til at undersøge endsige efterforske. Lad os straks få lappet den umiddelbart synlige sårbarhed, så vi kan gå tilbage og lade som om, at der ikke er tale om en systemisk brist.\nOg al erfaring viser, at problemerne altid er meget større og langt mere grundlæggende end systemejerne umiddelbart vil indrømme endsige erkende. Første reaktion er benægtelse og lapperi, og i den situation bliver man nødt til at sikre sig, at man kan overbevise dem om situationens fulde alvor. At der nu kan falde konsekvenser som er større end en påtale med fed skrift, gør jo også, at man dels er nødt til at være meget mere sikker i sin sag, men også at man må forvente, at en evt. skyldig vil gøre meget mere for at skjule sporene.\nMed det sagt, så synes jeg også at tre måneder er meget lang tid, i særlig grad, hvis hullet ikke er så trivielt, som man på den ene side gerne vil gøre det til. Jeg er ikke imponeret, og jeg så gerne at tilsyn og myndighed havde kastet alt, hvad de havde i hænderne. Men her må jeg indrømme at jeg kigger strengt på vores politikere, som systematisk har udsultet og nedprioritet både Datatilsyn og Politi. Jeg er sikker på, at man ikke har drukket kaffe og spillet bordfodbold i de tre måneder.\nOg den overordnede konklusion, som jeg drager er, at vi slet ikke er klar til at lave systemer med så mange og så følsomme oplysninger. Hverken på systemkontruktions og -ejer siden, eller på tilsynssiden. Eksemplet her er tilsyneladende groft, men på ingen måde enestående. Vi har brug for at digitaliseringsmoratorium.\n#7 Flemming Riis 29. november 2018 - 09:36\nSå datatilsynet er blevet ambulance jægere\nDet kan jo altid reproducere fejlen fra backup eller ved at kigge i tidligere source.\nHvis de mener det er så farligt for offenteligheden skal det lukkes med det samme og ikke efter 3 måneder.\n#8 Kenn Nielsen 29. november 2018 - 09:48\nDet lugter meget kraftigt derhénad.\nMed de kyniske briller på, kunne man forestille sig, at der er - dejligt kvantificérbare - måltal for "antal bøder" og/eller "samlet bødemængde i kroner" , som kan udløse en bonus, eller flere medarbejdere. Og vi skal huske på at en leder med mange medarbejdere under sig har mere prestige end én med færre. Så flere medarbejdere er en CV-bonus.\nMan kan så undre sig over hvad der gør at denne sag så særlig, at straffen for læk er meget vigtigere end at sørge for overholdelsen af GDPR. Er datatilsynet - i sin iver for bevissikring - stødt på dybt fortrolige oplysninger, som politiet skal efterforske? Hvad hvis Scharf er i terapi, og afslører at han godt véd at alt vedr. PET er hemmeligt - selv dét at nævne deres eksistens ?\nHvilket betyder at "den særligt bekymrede borger", som ønsker at sikre sig at lækken stoppes så hurtigt som muligt, kan kun vælge (også)at henvende sig til virksomheden........suk!\nSkulle jeg støde på en læk, af denne art, vil jeg nok anmelde til datatilsynet, med en besked om at jeg inden få dage, vil oplyse firmaet om lækken, da jeg allerede risikerer at blive retsforfulgt for "hacking" og bestemt ikke også ønsker at blive hængt ud som medskyldig fordi jeg stiltiende lod kriminaliteten fortsætte.\n#9 Henrik Kramselund Jereminsen 29. november 2018 - 10:07 Blogger\nDatatilsynet er good guys\nHey kommentarsporet er ved at køre lidt galt synes jeg.\n1) Vi har et datatilsyn som er blevet udsultet og nedprioriteret 2) Vi har flere og flere sager hos datatilsynet 3) Det må forventes at behandlingstiden stiger - og hvis dette ønskes nedbragt skal der AFSÆTTES RESOURCER\nSå med det in mente, så skal datatilsynet løfter sagerne og derfor have nogle fakta. Hvordan disse opnås, så de holder, så de holder sig lovlige osv. Det er måske noget som skal prøves af og øves noget mere\nIgen det vil kræve FLERE RESOURCER, kom bare med dem til Datatilsynet\nNæst efter dette, så ved de fleste der arbejder med sikkerhed at man ofte nedtoner fejl, manglende sikkerhed osv. Så det er ofte nødvendigt, eller ønskeligt at kunne demonstrere problemerne med Proof-of-concept - dvs en visning af hvordan man udnytter det pågældende problem.\nHusk bare sagerne med CPR osv. "Det er jo bare et opslag fra CPR til Navn og adresse", men som kunne automatiseres også - og så er det mere alvorligt.\nSå med den sparsomme information vi har tilgængelig så synes jeg IKKE der er grund til at hade på datatilsynet, men selvfølgelig er kommentarer som kan bruges konstruktivt en god ide.\nTL;DR Datatilsynet skal have flere resourcer og måske et par efterforskere der er uddannet i webhacking og måske en udvidet beføjelse til selv på egen hånd at måtte udføre det.\n#10 Henrik Kramselund Jereminsen 29. november 2018 - 10:15 Blogger\nRe: Datatilsynet er good guys\nNu var jeg selvfølgelig for sløv til at nå at redigere min komentar, så hermed en mere, med linket til Version2 selv der skriver om datatilsynet og resourcer,\n»Det, man kan sige, er, at hvis politikerne gerne vil have, at vi skal føre flere tilsyn, så må de også sige, hvad vi ikke skal - eller øge vores bevilling. Det skal ikke være nogen hemmelighed, at vi godt kunne tænke os at lave flere tilsyn, end vi gør i dag,« siger Jesper Husmer Vang.\n#11 Flemming Riis 29. november 2018 - 10:24\nSerføldig er de det , men hvis vi venter 3 måneder med at rapportere/lukket et hul vi er klar over , hvad er det så lige der sker ?\n#12 Christian Schmidt 29. november 2018 - 10:27 Blogger\nPå Datatilsynets hjemmeside anbefaler de, at man starter med at tage kontakt til den pågældende virksomhed.\n#13 Henrik Kramselund Jereminsen 29. november 2018 - 10:32 Blogger\nNu skal man passe på med at gætte, men jeg antager og konkluderer:\nA) Datatilsynet og anmelder kender til hullet\nB) Andre, og den generelle offentlighed kender det ikke\nC) Datatilsynet skal undgå datalæk\n... og drop lige de analogier med førstehjælp og tal lidt mere om sagen - analogier er jo ligesom sten i hønsekødssuppe de falder til bunds.\nNår vi har sikkerhedshuller, som version2 læsere må være bekendt med er der forskel på:\nKendt sårbarhed som udnyttes aktivt, 0-day som bruges i aktuel phishing kampagne\nKendt sårbarhed som rapporteres til virksomhed, her kan vi inddrage responsible disclosure osv osv. - en typisk embargo er vel ca. 90 dage, som jeg personligt synes er for lang tid\nref C) ovenfor har datatilsynet nogle ekstremt hårde opgaver. De skal udnytte deres resourcer bedst muligt. Jeg ser det som it-sikkerhedsmand som min fornemste opgave at lave mest muligt med de forhåndenværende resourcer.\nSå jeg tror, antager, at datatilsynet ønsker at føre en så ren sag som muligt, med nok beviser, og denne skal fungere som eksempel - vi mangler eksempler - og som fremtidig rettesnor. Så ja, det er ikke optimalt med så lang behandlingstid. Firmaet ville HELT sikkert nedtone hvis der ikke er konkrete beviser, se bare hvordan KMD, Infoba med andre har reageret tidligere.\nJeg synes det er interessant at tilsynet også skal have politiet indover, og det kunne måske ses på som en håndsrækning at ændre lidt, nogen der kender politikere der gennemfører hastepolitik der normalt skader os? - kan være de vil hjælpe her ...\n#14 Ann Pettersson 29. november 2018 - 10:47\nGenmæle og Svaret fra GoMentor Support\nJeg er den bruger der fandt lækket, jeg holdt måden at genskabe problemet helt tæt, kun Datatilsynet vidste, hvordan man kunne komme til dette læk. Jeg har arbejdet mange år indenfor IT og kunne hurtigt gennemskue at dette problem umuligt kunne begrænse sig til en tilfældig bruger.\nDa jeg skrev til GoMentor support, kendte jeg ikke til omfanget af problemet, jeg skrev så snart jeg opdagede noget var galt. Jeg skrev også til psykologen, der henviste til support. En anden bruger før mig kan jeg se, har også gjort sin psykolog opmærksom på navne rod, og det ligner at profilen mindst én gang før jeg henvender mig har skiftet navn på brugeren. Emailen på profilen var hele tiden den først oprettede brugers. Vi andre brugere havde adgang via et par klik fra besked modulet uden brug af password!\nHvis denne metode var blevet brugt af onsindede mennekser kunne det potentielt have ført til (og hvem ved om det har været anvendt?) til at læse en psykologs kommunikationer med alle sine patienter, eller anvende det til at tjekke hvad f.eks. kendte bloggere der reklamerer for portalen (e,g Saszeline) har kommunikeret om.\nLæs svaret herunder og vurder om du ikke syntes det skriger til himlen at GoMentor ikke selv har undersøgt deres system, når de nu kendte til "uheldig" genkendelse og navneroderi....\nHer er svaret jeg fik fra support da jeg gjorde opmærksomed på at mail blev sendt til mig med et forkert navn:\ntak for din mail. Jeg kan godt forstå du stiller spørgsmål vedrørende det navn emailen adresserede. Jeg har kigget nærmere på det - og det viser sig at der i vores system i forvejen var en bruger, der havde oprettet sig med et telefonnummer, der matchede dit. TLF: 0000 0000 Dette er aldrig sket før. Brugerprofilen med dette tlf nummer blev opdateret med din email - men ikke dit navn. (Fornavn Efternavn) har ikke fået nogle emails. Det er selvfølgelig uheldigt, at vores system "genkender" telefonnumre, men det er for at brugere hurtigt kan logge ind og komme til at henvende sig til mentorer igen. Da vi blev opmærksomme på problemet rettede jeg brugernavnet til.\n#15 Kenn Nielsen 29. november 2018 - 11:08\nRe: Genmæle og Svaret fra GoMentor Support\nDet er klart, at når man som bruger får et svar, som lyder lidt i retning af "jeg har aldrig set fejl før, men nu har jeg overstreget de oplysninger som tilhører andre, så du kan være helt tryg.Din henvendelse betyder meget for os.", - så er det tydeligt at sikkerhed ikke tages alvorligt og der må andre boller på suppen. Jeg ville også ryge til datatilsynet - uden at kontakte firmaet.\nMen datatilsynet gør ikke sig selv nogen tjeneste, ved at være 3 måneder om at dokumentere en prøvesag, - for derefter ikke at oplyse hvorfor bevissikringen skulle foregå "under radaren". De kunne jo blot have oplyst at firmaet tilsyneladende havde ignoreret flere henvendelser.\n#16 Anne-Marie Krogsbøll 29. november 2018 - 11:25\nHej Henrik. Måske har du ret i, at bl.a. jeg er for hurtigt ude med riven, det vil jeg tænke over. Men jeg må indrømme, at min tillid til tilsynet lider et stort knæk med denne sag. Jeg har indtil nu været tilbøjelig til at være forstående, når de ikke helt levet op til forventningerne, fordi jeg har gået ud fra, at de mangler ressourcer, men Jesper Husmer Vang forklarer ikke dette sagsforløb med ressourcemangel, men får det til at lyde som om, forløbet er helt efter bogen.\nMåske er det underforstået, men umiddelbart får jeg ikke ud fra hans kommentarer indtryk af, at det er på ressourcesiden, skoen trykker. Jeg håber så alligevel, at det er det, der er problemet, for hvis det bare er standard, at der kan gå så lang tid, før meget alvorlige huller til dybt følsomme data lukkes, så forekommer hele området mig dybt, dybt håbløst. Hvordan skal vi så nogensinde kunne beskytte vores privatliv? Eller vores infrastruktur? Ville man også i det tilfælde lade efterforskning gå over stop af hullet?\nI mine øjne burde det være en meget højt prioriteret sag, hvor man satte nødvendige ressourcer af med det samme. Der findes næppe mere følsomme oplysninger end terapisessioner. Hvis jeg var patient i GoMentor, ville jeg føle mig voldsomt svigtet ved at læse dette.\nOg netop fordi det er en terapi-portal, kunne man jo godt forestille sig, at den er et oplagt mål for lyssky personer, enten i økonomisk øjemed eller ren nysgerrighed. Så håbet om, at ingen har opdaget det, synes jeg ikke er særlig relevant - jeg ville mene, at der er en stor risiko for, at det er blevet misbrugt. I mine øjne ser der umiddlebart ud til at være tale om forkert prioritering hos tilsynet. Men jeg håber da, at Version2 kan få en god forklaring, der kan ændre på det indtryk.\nOg hvis det skyldes ressourceproblemer, så håber jeg, at det kommer frem, at tilsynet har sendt dette eksempel til politikerne som bevis på, at der må ske noget drastisk på ressourcesiden.\n(Jeg undrer mig da også over, at Ann Petterson fortæller, at mindst en psykolog er blevet gjort opmærksom på problemet, så hvordan kan det gå til, at Go Mentor ikke kendte det? Det er så ikke lige Datatilsynets skyld. )\n#17 Anne-Marie Krogsbøll 29. november 2018 - 11:52\nFor mig at se er der en uklar definition af "personal data", som faktisk videregives til 3. part og udlandet, hvis man ikke udtrykkeligt husker at frabede sig dette. Og det virker uklart, om det også gælder indhold af selve terapisessionerne. Da mange, der henvender sig sådanne steder, står midt i en livskrise, kan man godt være bekymret for, om overskuddet til at sætte sig ind i dette, er til stede.\nJeg har svært ved at gennemskue, hvordan de videooptagelser, kommunikationer o.l., som foregår mellem terapeut og klient, rubriceres ift. privacy-politiken, og hvordan de opbevares og deles. Og det er uklart for mig ud frra artiklen, om dette materiale også kan tilgåes via det hul, som Ann Petterson har fundet, eller om det "kun" gælder stamoplysningerne på brugeren?\n#18 Bjarne Nielsen 29. november 2018 - 12:43\nanerkendelse herfra for at have overskud til at tage sagen op i større sammenhæng!\nVi andre brugere havde adgang via et par klik fra besked modulet uden brug af password!\nEr det korrekt forstået, at man fra en profil havde mere eller mindre adgang til "beskedmodulet" og at "beskedmodulet" viste alle beskeder for det telefonnummer, som var registreret i profilen?\nDet lyder til, at jeg i så fald kunne oprette en profil med en anden brugers telefonnummer, og derigennem få direkte adgang til vedkommendes beskeder. Også selvom man ikke havde brugt telefonnummer 00000000, men sit eget telefonnummer.\nDet lyder giftigt! Husk at det kan ske uforvarende - telefonnumre kan uddelese til andre et stykke tid abonnementet er stoppet.\nPS: Næste gang finder jeg "mit" telefonnummer her: https://www.random.org/integers/?num=1&min=10000000&max=100000000&col=1&...\n#19 Claus Wøbbe 29. november 2018 - 12:46\nUden overhovedet at bagatelisere problemet, som de 4 brugere har været ofre for, må man samtidig sige, at denne systemfejl altså ikke er så mega-stor, som nogle vil gøre den til.\nDet er trods alt "kun" i de sjældne tilfælde, hvor en bruger registrerer sig med 8x0, at fejlen er relevant.\nFejlen er naturligvis alvorlig, men i mine øjne ikke så skandaløs, at Datatilsynet havde grund til at hemmeligholde den for virksomheden, for bedre at kunne få krammet på dem.\nSådan en fejl skal da bare meldes til virksomheden MED DET SAMME, så hullet kan lukkes, og så må Datatilsynet køre den sag, de mener skal køres.\n#20 Klavs Klavsen 29. november 2018 - 13:04\nDatasynet skal vel efterforske først og fremmest?\nNu hvor de skal kunne udstikke bøder (med tilstrækkelig bevis for bødens grundlag) - og så er de jo i sagens natur nødt til bare at undersøge først. Jeg formoder så de har "lov til at hacke/teste andres systemer" - som andre jo ellers er blevet slæbt i retten for.\nDet ser ud til at brugeren netop har informeret GoMentor først, hvis support staff - tydeligvis ikke bliver oplært godt nok i at give fejl i systemet videre til teknisk backend - der så kan vurdere potentielle problemer.\nDet er 100% GoMentors problem - og ikke datatilsynets ansvar at oplære eller informere dem. Deres pligt ligger (ligesom politiets) - først og fremmest i at sikre at de har beviser, ligesom politiet må prioritere på samme vis.\nAlternativet er jo ellers, at man ikke når bevissikringen før de bliver slettet - og så får man ihvertfald ikke statueret et eksempel og den ansvarlige får lært at det kan man nemt slippe afsted med.\nDet betyder jo så desværre at imens bevissikringen pågår, får noget der "sandsynligvis er et problem" (bemærk SANDSYNLIGVIS - der er jo ikke håndfaste beviser på plads endnu) lov til at fortsætte.\nDet bedste man kan gøre såvidt jeg kan se, er som Henrik Kramshøj siger - at tilføre flere ressourcer til bevissikringen.\n#21 Claus Petersen 29. november 2018 - 13:14\nJeg er helt i tråd med dine holdninger. Selvfølgelig er det ikke godt at der skal gå så lang tid. Men resten af historien kender vi jo, SKAT der blev barberet, Sygeplejersker der ikke kan følge med, IT folk der skal løfte flere og flere tiltag osv osv, alt sammen for færre penge. Så kærer politikere og beslutningstagere, det koster altså nogle penge at drive biksen.\n#22 Anne-Marie Krogsbøll 29. november 2018 - 13:15\nRe: Datasynet skal vel efterforske først og fremmest?\nTil alle jer kyndige fra en ukyndig (det kan jo være, at jeg har en helt forkert forestilling om dette område):\nEr det realistisk, at det tager så lang tid at sikre en rimelig grad af beviser?\nBør evt. indbrudsforsøg ikke fremgå af en eller anden form for log, som man umiddelbart kunne tilegne sig?\nHvad kan man forestille sig, at man har søgt at få beviser for over så lang tid?\nHvad vil man gøre, hvis der er tale om livsvigtig infrastruktur? Vil man så også koncentrere sig om at efterforske?\nHvis ikke det er Datatilsynets opgave at beskytte borgerne mod indtrængen i privatlivet, hvis opgave er det så? Hvem skal stoppe lækagen?\nHvis svaret på ovenstående spørgsmål er "Politiet", bør tilsynet så ikke simpelthen anmelde så alvorlige læk til politiet øjeblikkeligt? Hvorfor vente?\n#23 Henrik R Jørgensen 29. november 2018 - 13:24\nRe: Problemets omfang\nDet kunne jo tyde på, at der er lavet en brugeridentifikation i bookingsystemet på grund af det oplyste telefonnummer. Om det alene gælder for 8x0 eller alle numre, man måtte indføre, er lidt uklart. Det er faktisk en smule svævende, hvorfor det skulle gøre en forskel, men måske nogle mere tech savvy mennesker kan forklare dette.\nMen i det helt grelle tilfælde, hvor alle numre er behandlet ens, har en person jo kunnet oprette en bruger og herefter knytte fx ægtefællens telefonnummer til, og så adgang til oplysninger, der måtte være udvekslet fortroligt med en psykolog. M.a.o. kan telefonnummeret have skabt en "bagindgang" til brugeroplysninger og følsomme oplysninger, og så er det jo et rimeligt stort problem med et vist misbrugspotentiale.\n#24 Henrik Kramselund Jereminsen 29. november 2018 - 13:51 Blogger\nDer er mange gode spørgsmål Anne-Marie\nFørst og fremmest så er det FIRMAETS ansvar, databehandler og alt muligt. Ligesom man kan outsource services, men aldrig ansvaret.\nJeg vil mene vi har været omkring tidsforbruget og ting tager tid. Det kan helt sikkert optimeres.\nNår firmaet har ansvaret så er det blandt andet at sikre funktionaliteten er passende, og det lyder som en lidt farlig funktionalitet der er implementeret, for at gøre det let?!\nJeg anbefaler typisk at man som web udvikler eller firma bruger OWASP Top-Ten https://www.owasp.org/index.php/Category:OWASP_Top_Ten_Project Ideen er at hvis man gennemgår den med udviklere og andre så kan man overveje hvordan man har beskyttet applikationen imod diverse typer af trusler.\nSå i dette tilfælde er vi ude i en variant af A5 Broken Access Control - hvor man ikke checker login imod de data der hentes og vises.\nNår du taler om livsvigtig infrastruktur bliver det lidt upræcist. Vil Danmark gå i stå af en læk af alle danskeres CPR, næppe. Vil Danmark kunne gå i stå hvis det viser sig at man med en standardnøgle kan åbne alle lyskurve og adgangskoden for kontrolboxe er 1234 - det vil nok skabe lidt problemer.\nJeg mener ikke datatilsynet skal komme løbende og lave raid for at stoppe datalæk, det er altid firmaerne selv der skal - evt politiet hvis de nægter. Du siger også "bør tilsynet så ikke simpelthen anmelde så alvorlige læk til politiet øjeblikkeligt" - jo, når de VED de står med et alvorligt læk, der er en vis tid fra man får anmeldelse hos datatilsynet til man ved hvad man står med, og kan sagtens være den process skal optimeres - gætter på det vælter ind med sager pt.\nPS Jeg har ingen bånd til datatilsynet, men jeg ser yderst positivt på deres arbejde.\n#25 Rolf Andersen 29. november 2018 - 13:56\nHvorfor er Datatilsynet og for den sags skyld: Finanstilsynet, egentlig ikke enheder under Politiet ?\nMed ret til selvstændigt at anklage evt. overtrædelser af lovgivningen.\n#26 Anne-Marie Krogsbøll 29. november 2018 - 14:10\nHenrik Kramshøj: Tak for svar. Som sagt har jeg også indtil nu betragtet tilsynet som vennerne - men lige nu er jeg i tvivl. Jeg håber, at der kommer forklaringer, som kan genskabe tilliden.\nVil Danmark kunne gå i stå hvis det viser sig at man med en standardnøgle kan åbne alle lyskurve og adgangskoden for kontrolboxe er 1234 - det vil nok skabe lidt problemer.\nDet var dette, jeg mente. Eller el- og vandforsyning eller Sundhedsplatformen etc. Ville det også være i orden at vente 3 måneder, hvis der var et hul ind til patientdata i SP?\nFor de patienter (vi aner vel ikke hvor mange?), hvis terapisamtaler muligvis er blevet tilgået af uvedkommende (jeg kan ikke helt gennemskue, om den mulighed er en del af fejlen), kan det jo meget vel opleves, som når unge får delt nøgenbilleder og det, der er værre, på nettet. Det er et decideret overgreb, det er alvorligt, og for folk i krise kan det være endnu mere alvorligt. Så jeg mener, at man i den situation fra myndighedernes side må vælge livrem og seler, og straks sørge for, at lækket bliver lukket. At tage nonchelant på det kan sagtens opleves som yderligere overgreb.\nJa, firmaerne skal selv gøre det (lukke lækken) - når de altså får det at vide. Men i mine øjne bør politi/Datatilsyn straks tjekke, at det sker, og ellers gribe ind. Hvis ikke vi kan regne med det i så alvorlige læk, står det i mine øjne helt håbløst til med vores mulighed for at beskytte privatlivet. Jeg vil faktisk sige, at enhver påstand om, at der er nogen som helst styr på den slags herhjemme, er til grin. Sådan må det i hvert fald opleves for de ramte patienter.\nJeg synes stadig, at det må kræve en rigtigt god forklaring fra Datatilsynet, at man har valgt at gøre tingene på den måde. Og hvis den gode forklaring er ressourcemangel, så er det meget kritisabelt, hvis man ikke løbende har meldt eksempler som dette videre til det politiske niveau.\n#27 Ann Pettersson 29. november 2018 - 16:09\nInteressant vinkel, at terapeuter kunne have haft adgang til beskeder der ikke kom fra deres klienter. Men jeg må sige at min erfaring med besked-modulet, trods dets åbenlyse fejl og mangler, nok ikke har givet adgang til dette eftersom man modtager én besked af gangen og ikke har overblik som sådan over sine beskeder.\nSå mit gæt er, at lige dette har nok ikke været tilfældet, men interessant tankegang, bestemt!\nMen det er klart, to teraputer er gjort opmærksom på navneroderi, og har ikke reageret, dette tror jeg mest skyldes at de ikke har tænkt i så tekniske baner og egentlig stolet på portalen. Psykologer er vel gode til psykologi men ikke nødvendigvis stærke på teknik. Til gengæld må jeg sige at jeg har tænkt over, hvilket ansvar en behandler har for sin klients data, og jeg kan ikke gennemskue om de i virkeligheden kan holdes ansvarlige hvis de burde vide det er galt, der må nok nogle jurister på banen. Det er naturligvis et vigtigt aspekt fremadrettet for behandlerne, fordi de ikke har adgang til at vedligeholde platformen men alligevel bruger den proffesionelt som en slags kommunikations værktøj med patienter.\n#28 Ann Pettersson 29. november 2018 - 16:19\nJeg har haft adgang til: 1. Email og Fulde navn 2. Alle beskeder sendt mellem terapeut og patient 3. kunne se alle betalinger der måtte være foretaget\nMen jeg har IKKE haft adgang til at tilgå private sessions i forhold til SKYPE eller andre kommunikations midler.\nMange hilsner Ann\n#29 Anne-Marie Krogsbøll 29. november 2018 - 16:21\nTak for uddybning. Godt at høre, at der nok ikke er adgang til beskedmodulet på denne måde. Det gør det lidt mindre kritisk, men dog er også navne og den slags følsomme oplysninger i denne sammenhæng. Betyder det, at der ikke er en egentlig journal, som klienten kan tilgå, men at der kun er løbende kommunikation mellem behandler og klient?\nJa, terapeuterne har nok deres fokus et andet sted, og har stolet på platformen. Forhåbentlig retter man op på det.\nMen kan du gennemskue, om kommunikationen mellem klient og terapeut hører til de persondata, som i følge privacy politiken faktisk deles med 3. part (markedsføring og den slags)? Og er det tydeligt for klienterne, hvornår de f.eks. siger ja til at indgå i forskning?\n#30 Anne-Marie Krogsbøll 29. november 2018 - 16:23\nJeg har haft adgang til: 1. Email og Fulde navn 2. Alle beskeder sendt mellem terapeut og patient 3. kunne se alle betalinger der måtte være foretagetMen jeg har IKKE haft adgang til at tilgå private sessions i forhold til SKYPE eller andre kommunikations midler.\nTak for uddybning, Ann Petterson. Beskederne er så måske mere af praktisk art, ikke af terapeutisk karakter?\n#31 Ann Pettersson 29. november 2018 - 16:37\nRe: Hvilket ben?\nDu henviser til at det har været nævnt at brugerne måske var "kreative" med brugen af telefonnumre.\nJeg kan oplyse at GoMentor Systemet har en validering af telefon nummer til 8 cifre. Når man eg. bor i udlandet så kan man ikke indtaste et telefonnummer fordi feks. et tysk nummer er alt for langt, mankan naturligvis kalde det kreativt, men typiske skriver man så sit telefon nummer i besked teksten og forklarer.\nNetop fordi feltet blev valideret på den måde benyttede jeg 8x0 kunne også have været 8x9 eller noget andet, og min hjerne er tilsyeladende ikke så unik, så andre før mig havde gjort det samme.\nKreativt eller ej, var det i hvertfald ikke ondt ment. Og jeg kan tilføje at jeg bookede og betalte online den første aftale.\n#32 Ann Pettersson 29. november 2018 - 16:47\nDu spørger om det er korrekt at antage at hvis man havde brugt en andens brugers telefon nummer kunne man tilgå deres profil.\nJa, det er bestemt hvad jeg antager, de 8x0 er ligegyldige i denne sammenhæng.\nValidering af telefon nummer og email (man logger ikke ind når man booker en tid, man taster bare nogle oplysninger ind, og tastede jeg en anden brugers telefonnummer blev det ikke engang tjekket om emailen passede, selv om det naturligvis heller ikke er nok, systemet bør kræve login ellers kan jeg da nemt finde en person der bruger systemet og benytte personens email og telefonnummer til at tilgå data.\nLogin når man kom fra besked modulet. Man modtager en email med et link når terapeuten har svaret på en besked, klik på linket og du kan læse beskeden direkte. Klikkede man sig videre fra beskeden (via GoMentor Logoet på beskedsiden) så var man pludselig UDEN PASSWORD logget ind som bruger.\nAltså havde jeg forsøgt (og det har ikke, det ville være hacking) at tilgå f.eks. en behandlers profil (deres telefon nummer står jo typiske på siden) så ville jeg potentielt have adgang til deres kommunikation med måske hundredvis af patienter.\nDer er altså med andre ord tale om et potentielt rigtigt alvorligt hul.\n#33 Ann Pettersson 29. november 2018 - 16:51\nJeg er ikke jurist så jeg kan desværre ikke svare på det fra den vinkel. Men jeg kan i hvertfald svare som bruger, og som bruger og patient, ville jeg bestemt ikke forvente at mine private data om mit sygdomsforløb, for en anden patients vedkommende en beretning om problemer i sexlivet etc. skulle kunne falde under den type data man ville forvente bliver anvendt til markedsførings formål.\n#34 Anne-Marie Krogsbøll 29. november 2018 - 16:54\nTak for svar, Ann Petterson. Det ville jeg heller ikke forvente. Men det gør mig utryg, at det virker uklart formuleret i policyen. Forhåbentligt er det utilsigtet.\n#35 Bjarne Nielsen 29. november 2018 - 16:55\n... brugerne måske var "kreative" med brugen af telefonnumre ...\nHvis jeg peger fingre af nogen her, så er det af dem, som ikke kunne forudse at det vil ske i en række situation, som f.eks.:\nFolk der ikke har et telefonnummer (ja, det findes faktisk).\nFolk der ikke vil have deres telefonnummeret stående i systemet.\nFolk hvis telefonnummer ikke overholder systemets forventning til telefonnumre.\nOg der kan være mange andre situationer, som man skal håndtere, som f.eks. at folk kan skifte telefonnummer, eller komme til at taste forkert.\nSå ja, 00000000, er et godt gæt på, hvad man så som bruger vil gøre, når man møder et felt, som systemet mener skal udfyldes, men som man ikke kan eller vil udfylde, som systemet forventer. Eller 12345678 (det ville jeg nok vælge, for jeg er ikke så god til at tælle antallet af mange ens cifre rigtigt).\nI øvrigt læste jeg fornyligt en bog om computersikkerhed, og her beskrives det, hvordan adresser bliver udfyldt med "Pennsylvania Avenue 1600" (Det Hvide Hus) eller "Fort Meade, Maryland" (NSAs hovedkvarter). Selv har jeg brugt "Paradisæblevej, Andeby".\nPS: ...og derfor begår vi i DK en stor fejl ved at tro alt for meget på kvaliteten af alle de data (og specielt trivsels- og sundhedsdata), som samfundet for tiden elsker at samkøre og analysere på, uden at spørge om lov eller tænke over, hvordan er opstået. Folk snor sig, hvor de kan, og det kan give anledning til store og farlige misforståelser og fejl. Men det er en anden historie.\n#36 Ann Pettersson 29. november 2018 - 16:55\nBeskederne var af stærk personlig karakter. Beretninger om hvorfor patiernene behøvede hjælp og også opfølgning for at få mere hjælp.\nMen der er IKKE tale om deciderede patient journaler. Det er vigtigt at understrege og derfor heller journaler som psykologerne har ført Det er beskeder de har skrevet og modtaget jeg fik tilgang til.\n#37 Anne-Marie Krogsbøll 29. november 2018 - 17:01\nBeskederne var af stærk personlig karakter.\nØv, så røg håbet om, at Datatilsynet måske havde vurderet rigtigt mht. "urgency".\nJeg kunne i øvrigt også godt finde på at udfylde den slags med nuller eller lign. Og fejlen kan da give bekymring for, hvordan det ellers står til med datasikkerheden i denne platform.\nTak for svar og for at kæmpe kampen.\n#38 Anne-Marie Krogsbøll 29. november 2018 - 18:07\nHvad står der egentligt?\nMåske overser jeg det, men jeg ser ingen steder indholdet i terapeutisk kommunikation undtaget fra disse tilfælde af mulig deling. Måske er det en selvfølge - det må vi håbe.\nOg mon det er pseudoanonymiseret, eller hvad betyder "ingen identifiable individuals"? Hvor mange data ryger i så fald med om hver enkelt bruger? jeg synes ikke, at det står der klart og tydeligt.\nOg så mener jeg, at privatlivspolitiken bør foreligge på dansk, når det er danske klienter. Godt nok er mange gode til engelsk, men det er i forvejen tungt stof, så hvis der skal være en chance for, at folk læser og forstår det, bør det være på modersmålet - især når det er så følsomme oplysninger, der er tale om.\n#39 Hans Nielsen 29. november 2018 - 23:36\nStore børder som kommer af at efterforske sagen. Vil på den lange bane nok give fære datalæk ?\nMan tør så simpelhen som ansvarlig firma, også med hensyn til at betale bøder, ikke at lægge software ud "på nettet" som ikke er testet, og hvor der ikke er styr på validering og sikkerhed. Da firmaet i sidste ende kan risikere livet ved en stor bøde, og den efterfølgde udhægning i pressen og på nettet.\nSå det gode sprørgsmål er, hvorfor har man i 2018 lavet et login, med så dåligt sikkerhed, til så følsomeoplysninge. Selv min læge kræver engangs kodeord til login, for at jeg kan lave en ny recept.\n#40 Anne-Marie Krogsbøll 30. november 2018 - 06:21\nJa, det kan man håbe. Men det skal ikke ske på nakken af nogle stakkels borgere, som få deres (i værste fald ret forstyrrede) sjæleliv blotlagt.\n#41 Bjarne Nielsen 30. november 2018 - 12:47\nAMK, det er klart, at der er tale om særligt udsatte borgerne, og at det bør veje tungt. Og jeg hælder også til, at der er gået for lang tid.\nMen jeg vil så også tillade mig at mene, at det begynder at smage af, at man kaster brønden til, efter barnet er druknet; man burde have sat ind langt tidligere med eksplicitte godkendelseskrav ... hvis der behandles terapi-oplysninger, så er det vil ikke så meget forskelligt fra medicin, som jo skal igennem en større godkendelsesprocess.\nGoMentor vil så måske henvise til, at de ikke håndtere selve terapien, men kun etablerer forbindelsen ... måske, jeg gætter, både på hvordan deres løsning er opbygget, og på hvordan de muligvis kunne reagere ... og så vil mit svar på mit eget retoriske udsagn være, at tydeligvis så virkede det på deres brugere som et sikkert og naturligt sted at være meget åbne om deres problemer, og det burde GoMentor enten have forudset, eller være klar over, givet det feedback, som de fik.\nKvalitet og sikkerhed er ikke noget, som man kan klistre på bagefter ... det skal designes ind i selve løsninger på forhånd.\nOg så skal vi efter min mening hellere diskutere. hvordan vi laver sikre systemer, f.eks. igennem regler for godkendelsesordninger for systemer som håndterer særligt følsomme oplysninger, end vi skal sætte hele vores lid til efterfølgende tilsyn kan lappe på det.\n#42 Anne-Marie Krogsbøll 30. november 2018 - 14:05\nVi kan godt blive enige om, at der burde være regler mod, at den slags kan ske med så følsomme data - godkendelsesordninger i stil med sundhedsvæsnet, som du foreslår (er der egentligt det?).\nJeg har læst på GoMentors hjemmeside, at de er databehandlere, mens terapeuterne selv er dataansvarlige, sådan som jeg forstår det. Så GoMentor har måske juridisk sit på det tørre, med mindre jeg har misforstået det.\nDet lyder bare mærkeligt omvendt i mine ører. GoMentor bør være ansvarlige for den platform, de leverer. De enkelte terapeuter har jo ikke forudsætninger for at vurdere sikkerheden.\nMen bortset fra dette, så synes jeg da, at historien kalder på, at der måske er behov for at præcisere Datatilsynets opgaver - eller ændre dem. Vi må have en eller anden instans, som sikrer øjeblikkelig indgriben, når dybt følsomme oplysninger er på spil. Enten skal det være Datatilsynet, eller politiet - eller en tredie, ny instans. Det andet her kan altså ikke gå - det ødelægger enhver tillid til systemet.\nMen jeg ved, at du er sikkerhedskyndig: Hvad er det, Datatilsynet kan tænkes at have brugt de 3 måneder til? Hvilke nye oplysninger kan de have fået i den tid? Hvordan har de fået adgang til dem, når de ikke har samarbejdet med GoMentor om det?\nJeg savner stadig en overbevisende forklaring på, at man faktisk har foretaget sig noget konstruktivt i de 3 måneder, og jeg frygter, at forklaringen snarere er noget i denne retning:\nMulighed 1: "Der er kun tale om 4-5 personer (hvorfra ved vi i øvrigt det?), og sandsynligvis ikke nogen, som har overskud til at gå til medierne, og vi er fuldstændigt underdrejede pga. GDPR-tsunami. Så denne opgave nedprioriterer vi, og så tager vi den, når vi på et tidspunkt når til den i bunken".\nMulighed 2: " Denne sag er som skabt til at bruge som prøvesag og sætte en præcedens - stærkt følsomme oplysninger, det ser ud til at være en sjusket side, som er nem at afsløre, og det handler kun om 4-5 ramte (hvor ved vi i øvrigt det fra?). Så nu sætter vi fuld skrue på at malke denne sag så meget som muligt."\nBegge muligheder er fuldstændigt uacceptable, og vidner om aldeles manglende forståelse af, hvor følsomme disse data er. Eller også er der tale om en meget ubehagelig kynisme ift. de ramte.\n#43 Bjarne Nielsen 30. november 2018 - 14:18\nHvad er det, Datatilsynet kan tænkes at have brugt de 3 måneder til?\nDet føler jeg mig ikke særskilt kvalificeret til at gætte på. Jeg har flere gange tager mig selv i først at tænke "hvor svært kan det være?" og efterfølgende blive ganske overrasket ... og det indenfor mit eget domæne.\n#44 Anne-Marie Krogsbøll 30. november 2018 - 14:25\nTak for svar, Bjarne Nielsen. Men så vil jeg bare håbe, at der kommer en god forklaring fra tilsynet - den skal efter min mening være ualmindelig god, for at det kan begrunde det svigt, de berørte patienter har væet udsat for.\n#45 Anne-Marie Krogsbøll 1. december 2018 - 10:19\nFra Datatilsynets hjemmeside - klagevejledning:\nInden du klager, bør du tage kontakt til den virksomhed, organisation, person eller myndighed, som du mener, behandler oplysninger om dig i strid med reglerne om databeskyttelse, fordi det ofte vil være muligt at få den dataansvarlige til at komme dig i møde." https://www.datatilsynet.dk/generelt-om-databeskyttelse/klage-til-datati...  I lyset af tilsynets undskyldning for 3 måneder lang efterforskning i denne sag, må man vist konkludere, at man er lidt i splid med sig selv? Såfremt Ann Pettersson havde slået i bordet overfor GoMentor med de eksempler, hun nævner, så må man jo formode, at det ville have ødelagt Datatilsynets efterforskning, eller hvad?\nI virkeligheden ville det af hensyn til efterforskningen jo være langt mere forsvarligt, at det var tilsynet, som straks ved anmeldelsen hankede op i sig selv, tog på besøg, og sikrede sig beviserne, inden klageren selv gik videre til firmaet med sagen uden om tilsynet, fordi det angiveligt kunne skade efterforskningen. Eller giver man direkte klagere besked om endeligt ikke at varsle firmaet af hensyn til efterforskningen?\nJo mere jeg tænker over sagen, jo mere dybt godnat og utroværdig forekommer tilsynets argumentation mig at være. Jeg håber da, at forklaringen kan blive uddybet, så tilliden kan genskabes. Men det må følges op med opdaterede råd vedr. anmeldelse: Skal man som anmelder henvende sig til virksomheden først, eller skal man ikke?\nTeleekspert advarer: Derfor skal du ikke bruge hotspot, hvis nettet forsvinder på jobbet14


Børnehuset Arresø - Børnehuset Arresø historien\nBørnehuset Arresø blev etableret 1. januar 2012, som reusltat af kommunens sammenlægninger af mindre institutioner til større enheder\nBørnehuset Arresø består af to afdelinger på to forskellige matrikler:\nTidligere ”Skovknolden” stod færdig til indflytning den. 1 marts 1990, den er beliggende tæt ved by og skov.\nOmrådet, hvorpå huset er bygget, er fra gammel tid blevet nævnt som Skovknolden, og var et yndet udkigsmål med et smukt vue ud over by og fjord.\nGrunden her har været en dejlig gammel frugthave, hvor der boede en gammel mand, som af alle blev kaldt for bedstefar. Deraf navnet ” Bedstefars grund ”!\nHan testamenterede grunden til Frederiksværk Kommune, med den klausul, at der kun måtte bygges en børneinstitution på grunden. Oprindelig var institutionen organiseret med en vuggestue og en børnehavegruppe i hver sin ende af huset. I 2012 ændrede institutionen struktur, således at der i dag er vuggestue i den ene ende og børnehave i den anden ende.\nAfdeling Ahornvej har i vinteren 2012 gennemgået en større renovering og fremstår lys og dejlig, med gode, nutidssvarende faciliteter. Afdeling Ahornvej ligger midt i centrum af byen, og har samtidig skoven som nærmeste nabo.\nTidligere Børnehuset Skovfogedlodden. Åbnede i 1980 og var dengang kommunens første integrerede tilbud for børn mellem 0 og 12 år. De var fuldt integreret aldersmæssigt, hvilket vil sige, at der var børn mellem 0 og 12 år på alle stuer. Da SFO,erne kom til i 1990, ændrede man struktur, så der blev 3 stuer med børn fra 3 til 6 år og en vuggestue med børn 0 til 3 årige børn. Sidst i 90'erne ændredes strukturen igen, da det blev nødvendigt at skrue ned for børnehavepladser og op for vuggestuepladser, hvilket gav huset den struktur, det har i dag med to børnehavegrupper og to vuggestuer. Afd. Skovfogedlodden ligger i den sydlige ende af byen, nær søen og meget tæt på skoven- men samtidig tæt på centrum


INDLAND Arkiv - Page 10 of 10 -\nForside INDLAND (Side 10)\nSkuddrama i Paris: 12 bekræftet dræbt.\ni : INDLAND\nEt skuddrama har her til middag lammet det meste af Frankrig. Fransk ugeblad er offer Det er det franske ugeblade Charlie Hebdo i Paris, som Onsdag middag er blevet beskudt af 3 mænd. Omkring 12 er bekræftet dræbt og 11 er meldt såret af skuddene. terror Den franske præsident Hollande har sagt, at man i Frankrig tager sagen meget alvorligt, …\nFLY FORSVUNDET PÅ VEJ MOD SINGAPORE\nEt AiAsia fly med ialt 162 personer ombord, forventes nedstyrtet på vej mod Singapore. Det bekræfter det indonesiske transportministerium, som fortæller at flyet, bad om tilladelse til st ændre højde fra 32.000 fod til 38.000 fods højde. Umiddelbart efter det, mister man kontakten til flyet. Løbet tør for brændstof Det forventes at flyet, som er en Airbus 320-200 og har …\nKlumme: Er skoleelever for dovne?\ni : LIVSTIL, OPINION, POLITIK, UDDANNELSE\nFor sent fremmøde, manglende lektier, forstyrende elementer i klasselokalet. Sådan lyder formlen på en helt almindelig folkeskole klasse. Klumme af Vilas Jensen Når de danske folkeskole lærere hver morgen møder, for at undervise flere hundredtusinder folkeskoleelever, så møder de en helt anden form for elever, end man har været vant til før i tiden, for eleverne er blevet mere dovne. …\nSå kom 8. ministerrokade\nKl. 10:15 torsdag formiddag præsenterede Statsminister Helle Thorning-Schmidt 2 nye ministre for Dronning Margrethe 2. På Amalienborg. 8. Rokade Det er den 8. Ministerposter Helle Thorning gennemføre, i de 3 år hun har æret statsminister. Ny Justitsminister – igen Danmark har igen fået ny justitsminister, det sker efter at tdl. Justitsminister Karen Hækkerup her til morgen meddelte at hun trak …\nKevin Magnussen 7. i det britiske formel 1 grandprix\nIgår blev 9. afdeling på Formel 1 kalenderen kørt, det var Englands grand prix, banen var den legendariske Silverstone, og i 5. start position var danske Kevin Magnussen. Da løbet gik igang, kom regerende verdensmester Sebastian Vettel (3. start position) dårligt fra start, og det gav Kevin en 3. plads, desvære blev løbet kort tid efter stoppet, da finske Kimi …


Hvad er en erhvervs-ph.d.? Fakta og gode råd - Djøf\nFakta og gode råd om erhvervs-ph.d.\nMed den 3-årige erhvervs-ph.d.-ordning kan du kombinere en privat karriere med en forskeruddannelse. Læs her om mulighederne, der står åbne både for studerende og færdiguddannede kandidater.\nTi gode råd i opstartsfasen\n10 gode råd undervejs\nDen 3-årige erhvervs-ph.d.-ordning er en attraktiv karrieremulighed for samfundsvidenskabelige og erhvervsøkonomiske studerende og kandidater. Tiden deles mellem universitetet og virksomheden. Du bliver ansat i en privat virksomhed, hvor du udfører et konkret forskningsprojekt. Undervejs får du løn af virksomheden, der får løntilskud til projektet.\nVirksomheder får 17.000 kr. pr. måned i løntilskud, i alt 612.000 kr. i løbet af de 3 år. Der ydes desuden tilskud til den erhvervs-ph.d.-studerendes deltagelse i kurser og konferencer på 100.000 kr. samt til udlandsophold. Endelig ydes tilskud til universitetsvejledere og tredjepartsvejledere fra andre universiteter eller forskningsinstitutioner.\nerhvervs-ph.d.-ordningen sigter mod uddannelse af forskere til erhvervsrettet forskning på højt niveau. Uddannelsen skal skabe dygtige medarbejdere med høje faglige kompetencer, relevante faglige netværk, samt både en viden om og forståelse for erhvervslivets forhold og spilleregler.\nEt erhvervs-ph.d.-projekt er et særligt, erhvervsrettet ph.d.-projekt, som gennemføres i samarbejde mellem tre parter: en privat virksomhed i Danmark, en erhvervs-ph.d.-studerende og et dansk eller udenlandsk universitet. Den private virksomhed og universitetet modtager et tilskud til gennemførelse af projektet.\nOffentlige organisationer kan også søge om at få godkendt et erhvervs-ph.d.-projekt i samarbejde med et universitet, hvis projektet lever op til forudsætningerne for almindelige erhvervs-ph.d.-projekter. Den offentlige organisation indgår i et erhvervs-ph.d.-projekt som en virksomhed i den private sektor.\nUndervejs vejledes den erhvervs-ph.d.-studerende af en eller flere virksomhedsvejledere, en eller flere universitetsvejledere samt eventuelt en tredjepartsvejleder fra en anden, offentlig forskningsinstitution.\nHer kan du læse mere om erhvervs-ph.d.\nStyrelsen for Forskning og Innovation har udgivet en undersøgelse af effekterne af en erhvervs-ph.d.\n10 gode råd i opstartsfasen\nVær ikke bange for at opsøge virksomhederne – der er mange virksomheder, der er interesseret i et ph.d.-projekt.\nDu skal brænde for dit projekt – for undervejs vil dit projekt i perioder kunne opleves både ensomt og slidsomt.\nBetragt den indledende forberedelse som en god og nødvendig investering.\nSe dit ph.d.-projekt som et samarbejdsprojekt mellem universitetet, virksomheden og dig selv.\nAfstem forventningerne med virksomheden, fx om hvor meget tid du bruger i virksomheden.\nStil krav til virksomheden og din vejleder fx om hvad de kan bidrage med.\nKræv af virksomheden, at den har et langsigtet perspektiv.\nVirksomhedsvejlederen bør have et solidt anker i virksomheden.\nFå dit eget budget. Afklar fx om du selv disponerer over de 137.000 kr., som gives af Styrelsen for Forskning og Innovation i tilskud til finansiering af kurser og konferencer.\nAt være ph.d.-forsker kræver ikke kun en høj faglighed. Det er også vigtigt, man har et højt drive, er struktureret, har selvdisciplin, kan sætte grænser og har integritet.\nAfstem løbende forventningerne og kravene med virksomheden – lav fx en uge/månedsplan for hvor og hvordan du bruger din tid\nSæt grænser. Vær bevidst om, om hvorvidt de opgaver, du påtager dig, bidrager positivt til dit projekt (og karriere) eller, om de trækker dit projekt i langdrag\nArbejd målrettet og bevidst på at blive integreret i det sociale og faglige miljø i både virksomheden og på universitetet\nVær opmærksom på, at virksomheden ofte har brug nogle resultater på den korte bane – som supplement til projektets mere langsigtede resultater\nDel ud af din viden i virksomheden og søg viden, inspiration og erfaringer hos dine kolleger. Brug fx de halvårlige afrapporteringer som en god anledning til at formidle dine resultater til kollegerne i virksomheden\nHusk, at du selv bestemmer, hvilke input og tilbagemeldinger fra kolleger og vejleder, du gør brug af\nVær parat til at udfordre det akademiske miljø med praksis - og til at udfordre virksomheden med teoretisk indsigt\nSøg støtte og opbakning i det akademiske miljø. Etabler om muligt et fællesskab med andre ph.d.-studerende\nNyeste viden tilføres og implementeres skræddersyet virksomhedens egne udfordringer\nVækst og forøgede markedsandele\nKontakter og netværk i forskningsmiljøet i såvel Danmark som udlandet\nEt image som en forskningsbaseret virksomhed\nEn måde at brande virksomheden fx i medier og gennem videnskabelige artikler\nUdvikling af nye metoder og redskaber\nMulighed for at rekruttere, fastholde og udvikle akademiske medarbejdere.\nDu kan ansøge 2 gange om året. Du ansøger om en erhvervs-ph.d. på et særligt ansøgningsskema, som indsendes til Styrelsen for Forskning og Innovation. Ansøgningen bliver bedømt af Erhvervsforskerudvalget, der består af 25 personer, som til sammen bredt dækker de forskellige fagområder.\nhave en projektrelevant uddannelse på kandidatniveau,\nenten have, for kandidat- og bacheloruddannelse tilsammen et vægtet gennemsnit på mindst 8,2 på 7-trinsskalaen eller 9 på 13-skalaen\neller for kandidatuddannelsen alene, hvis den er normeret til mindst 120 ECTS (to årsværk)\net vægtet gennemsnit på mindst 9,5 på 7-trinsskalaen eller 9,4 på 13-skalaen.\nmindst have fået 10 i karakter for evt. speciale/afgangsprojekt.\nDet er muligt at søge med en kandidat, der endnu ikke har fået karakter for sit speciale. Hvis kandidaten opfylder alle andre krav, vil en godkendelse betinges af, at kandidaten mindst opnår 10 for specialet. For kandidater uden karakterer skal der indsendes en udtalelse eller skriftlig vurdering af specialet eller afgangsprojektet.


Livly - Nicki Dress Mini Pink Sc - Babyshop.dk\nNicki Dress Mini Pink Sc\nSæt lidt farve på hverdagen med denne lyserøde kjole fra det svenske mærke Livly. Kjole i GOTS-certificeret økologisk pima-bomuld med flæseskørt og trykknapper bagpå så den er nem at få af og på. Brug den sammen med stømpebukser eller leggings på afslappede dage denne vinter.\n-100% økologisk pima-bomuld\nhttps://www.babyshop.dk/nicki-dress-mini-pink-sc/p/94593 94593 Nicki Dress Mini Pink Sc https://www.babyshop.com/images/171133/nostotracking.jpg 0 0 DKK OutOfStock livly /STORLEKSTYP BARNKLÄDER/Klänningar/Klänningar 1995-09-23 Girls STORLEKSTYP BARNKLÄDER Sæt lidt farve på hverdagen med denne lyserøde kjole fra det svenske mærke Livly. Kjole i GOTS-certificeret økologisk pima-bomuld med flæseskørt og trykknapper bagpå så den er nem at få af og på. Brug den sammen med stømpebukser eller leggings på afslappede dage denne vinter.


Sundheds- og Ældreministeriet Sårede libyere til behandling i Danmark- sum.dk\nDet libyske overgangsråd har anmodet Danmark om at modtage op til 50 libyere, som er blevet hårdt såret i den libyske konflikt. Det libyske hospitalsvæsen har ikke selv mulighed for at behandle det store antal sårede. Der er et særligt stort behov for specialiseret behandling af hårdt sårede libyere med krigstraumer. Alle udgifter til behandling og transport af patienter vil blive afholdt af Libyen. En lang række andre lande har fået tilsvarende henvendelser.\nRegeringen har besluttet at imødekomme den libyske anmodning. Udenrigsministeriet, Finansministeriet, Forsvarsministeriet, Justitsministeriet og Ministeriet for Sundhed og Forebyggelse arbejder tæt sammen om at løse denne opgave. De libyske patienter forventes behandlet på Rigshospitalet, Århus Universitetshospital og Odense Universitetshospital. Forsvaret vil håndtere lufttransport af de sårede libyere med brug af Flyvevåbnets C-130J Hercules Transportfly, som er særligt indrettet til at kunne transportere og behandle syge og sårede.\nMinister for Sundhed og Forebyggelse Astrid Krag udtaler i denne anledning:\n”Libyen står med en kolossal opgave omkring behandling af de mange sårede fra konflikten. I Danmark besidder vi lægefaglige kompetencer inden for områder, som er stærkt efterspurgt af libyerne. Det glæder mig, at Danmark og ikke mindst de danske regioner og sygehuse med kort varsel er rede til at bidrage til, at nogle af disse sårede får langt bedre fremtidsperspektiver i kraft af den behandling de kan tilbydes i Danmark.”\nUdenrigsminister Villy Søvndal udtaler i denne anledning:\n”Jeg er glad for, at vi har denne mulighed for at hjælpe nogle af de mange sårede fra konflikten i Libyen. Det er tragisk at så mange mennesker er blevet såret. Mange af de sårede er helt unge mennesker, der har kæmpet for en bedre fremtid. Jeg finder det derfor naturligt, at vi fra dansk side hjælper Libyen med den kæmpestore opgave det er, at behandle sårede libyere. Det er vigtigt for Libyen at tage hånd om dem der er blevet såret i kampene, så de får mulighed for at deltage i opbygningen af det nye Libyen.”\nForsvarsminister Nick Hækkerup udtaler i denne anledning:\n”Det er meget vigtigt for mig, at forsvaret også kan hjælpe med den civile indsats, nu hvor selve den militære indsats er slut i Libyen. Vi har hele tiden sagt, at vi var klar til at hjælpe libyerne både under og efter konflikten. Det glæder det mig, at vi kan bruge forsvarets fly til transport af sårede libyere, så de kan få specialbehandling på hospitaler i Danmark. Det er ikke første gang, at forsvarets ressourcer har været benyttet i humanitære situationer. Senest benyttede vi forsvarets fly til transport af nødhjælp til det jordskælvsramte Tyrkiet.”\nSidst opdateret 04-11-2011


Bajere, bandeord og badass broderi | koldingavisen.dk\nJaka Bov, Ceres Top, Dan Turèll og håndarbejde på promiller – oplev den bramfri aarhusianer Trine Runge Jessen, kendt som “Broderisten”, på Kreative Dage.\nHvis man mener, broderi er noget med at sy billeder af smukke landskaber eller kattekillinger, mens man nyder en kop te, så er det ikke Trine Runge Jessen, man tænker på!\n“Broderisten”, som hun kalder sig, vil efter eget udsagn hellere have “fingrene klippet af” end at brodere idylliske scenerier, og det er ikke just Medova, hun har i koppen – for håndarbejde på promiller er klart at foretrække, mener hun.\nPå messen Kreative Dage i Fredericia (den sidste weekend i oktober) kan man opleve den underholdende og ukonventionelle østjyde på scenen både fredag og søndag eftermiddag, lige som “Broderisten” er med som udstiller på messen.\nTrine Runge Jessens rebelske tilgang blev “berømt” efter et TV 2 Østjylland-indslag tidligere i år, der gik viralt, hvor hun broderer, bander og svovler og drikker øl (aarhusianske Ceres Top naturligvis).\nNetop bandeord og kraftudtryk er noget af det, hun gerne broderer, og her kan nybegyndere også stige på og brodere ord som “Fuck” eller “Pis” – eventuelt med en yndig ramme omkring, hvis man er lidt mere øvet, som Trine Runge Jessen bemærker.\n“Prøliåhørher” og blomsterranker\nSelv har hun broderet de mest mærkelige og skæve motiver, herunder Jaka Bov, Jaka Tarteletfyld, pølsemix, hendes idol Dan Turèll, Sofie Linde og et Sex Pistols-albumcover med hele 40.000 sting.\nI hendes webshop kan man blandt andet finde broderikits med Aarhus-lingo; “Prøliåhørher” og “Træls”, begge flankeret af smukke blomsterranker, et bogmærke med teksten “Fuck af, jeg læser” og meget andet.\nUnder corona-nedlukningen kunne Broderisten ikke komme på sit stamværtshus i Aarhus, så hun arrangerede naturligvis “Brodega”, hvor hun sad hjemme og broderede og drak bajere, mens alle kunne følge med live på Facebook og drikke/brodere med hjemme hos sig selv.\nTrine Runge Jessen, som er uddannet tekstildesigner fra Designskolen Kolding, vil i Fredericia fortælle om sin vej ind i broderiet og om sin skæve tilgang til håndarbejde. Hun vil også præsentere sin nye bog “Broderistens Badass Broderier”, der udkommer primo september.\nHovedbudskabet fra den brambri østjyde er, at man skal brodere noget, der betyder noget for en, for det er immervæk mange timer, man tilbringer i selskab med broderiet, påpeger hun.\n– Men der er jo ikke nogen, der siger, at fordi jeg broderer mærkelige ting, så skal alle begynde på det. Hvis man nu er helt tosset med at brodere Lars Lilholt, så skal man endelig bare gå i gang med det, siger Broderisten til TV 2 Østjylland.\nPå Kreative Dage, som er Nordens største kreative messe, bliver der flere end 80 indslag fordelt på fire scener. Man kan se hele programmet på www.kreativedage.dk, hvorfra billetsalget til messen også netop er åbnet.


Privatlivspolitik - Global ERP projects\nPersonlige oplysninger vedrørende brugere af webstedet www.globalerpprojects.dk (herefter benævnt ”Webstedet”) administreres af selskabet IT.integro sp. z o.o., med hjemsted i Poznań, ul. Ząbkowicka 12, 60-166 Poznań, indregistreret i virksomhedsregisteret ved Det Centrale Domstolsregister ført af Byretten Poznań Nowe Miasto og Wilda, Det Centrale Domstolsregisters 8. Erhvervsafdeling med KRS-nummer 0000014040, indehaver af NIP-nummer 778-00-21-279 og REGON-nummer 632507882 (herefter benævnt ”IT.integro” eller ”Administrator”).\nBrugeren kan rette henvendelse til Administratoren ved at sende en e-mail til: PDP@IT.integro.pl eller ved telefonisk henvendelse til +48 61 86 14 251.\nVia Webstedet indhenter Administratoren oplysninger om brugere på følgende måde:\nigennem data, som brugerne frivilligt indtaster i kontaktformularen, som der er tilgængelig på Webstedet (herefter kaldet ”Formular”).\nved at gemme cookie-filer på brugernes terminaludstyr (såkaldte ”cookies”).\nPersonlige oplysninger vedrørende Webstedets brugere behandles af Administratoren i overensstemmelse med loven. Lovhjemlen for behandling af brugerens personlige oplysninger er – henholdsvist – brugerens samtykke eller den relevante lovregel, der fremgår af den almindelige lovgivning. Brugeren afgiver sit samtykke ved at markere det rette felt på Webstedets hjemmeside. Brugeren kan til enhver tid tilbagekalde samtykket omhandlet i den foregående sætning ved at afgive en erklæring om tilbagekaldelse af samtykket til behandling af personlige oplysninger, f.eks. ved at sende erklæringen til: PDP@IT.integro.pl. Tilbagekaldelse af samtykket berører ikke lovligheden af den behandling af personlige oplysninger, der fandt sted før tilbagekaldelsen.\nBrugerens personlige oplysninger behandles i det omfang, brugeren har meddelt sit samtykke til, med henblik på:\nat besvare brugerens henvendelser indsendt via Formularen,\nat give brugeren handelsoplysninger og med henblik på markedsføring, salgsfremme og reklame for IT.integros egne tjenesteydelser og produkter el. tredjemands (IT.integros samarbejdspartneres) tjenesteydelser og produkter,og i det omfang, hvor brugerens personlige oplysninger behandles i medfør af den almindelige lovgivning, med henblik på iværksættelse af tiltag på brugerens foranledning før indgåelse af aftale med sådan en bruger el. opfyldelse af en aftale, hvor brugeren er part i.\nBrugernes personlige oplysninger opbevares i en periode, der er nødvendig for opnåelse af de ovenfor beskrevne formål med behandlingen, og efter opnåelse af de pågældende formål vil de opbevares i fornødent omfang, i en periode, der er påkrævet for Administratorens opfyldelse af pligter i henhold til den gældende lovgivning og pligter, der kræver behandling af brugerens personlige oplysninger.\nBrugerens angivelse af personlige oplysninger er ikke obligatorisk, dog er den påkrævet med henblik på opnåelse af de ovenfor beskrevne formål med behandlingen.\nBrugeren har ret til at forlange, at Administratoren giver Brugeren adgang til vedkommendes personlige oplysninger, og kan kræve rettelse, overførsel og fjernelse heraf. Derudover har Brugeren ret til at indskrænke omfanget af behandling af vedkommendes personlige oplysninger og ret til at gøre indsigelse mod behandling heraf.\nBrugeren har – i forbindelse med Administratorens behandling af vedkommendes personlige oplysninger – ret til at klage til det kompetente tilsynsorgan (et organ ansvarligt for beskyttelse af personlige oplysninger).\nBrugernes personlige oplysninger kan videregives til enheder, der har – i medfør af den gældende lovgivning – krav på modtagelse heraf, herunder kompetente retslige myndigheder. Brugernes personlige oplysninger kan desuden – i nødvendigt omfang og for den nødvendige periode – videregives til tredjemand oplyst af Administratoren, herunder enheder, der efter Administratorens ordre gennemfører handlinger i forbindelse med Administratorens tiltag i forhold til brugerne som led i opnåelse af formålene med behandling af brugernes personlige oplysninger.\nPå grundlag af den givne brugers personlige oplysninger kan Administratoren – i forhold til brugeren – træffe beslutninger, som følger af den automatiserede behandling, herunder beslutninger, som følger af profilering, såfremt dette måtte være nødvendigt for indgåelse el. gennemførelse af en aftale mellem brugeren og IT.integro. Ved begrebet profilering forstås behandling af personlige oplysninger, der går ud på anvendelse af brugerens personlige oplysninger til vurdering af visse af vedkommendes træk, især til analyse el. fremskrivning af aspekter vedrørende vedkommendes personlige præferencer, interesser, troværdighed, adfærd el. placering. Inden der træffes beslutninger, omhandlet ovenfor, foretages der hver gang en analyse af nødvendigheden af at træffe sådan en beslutning (inkl. en vurdering af omfanget heraf) og nødvendigheden af anvendelse af resultater af den automatiserede behandling (herunder profilering) og en vurdering af omfanget af anvendelsen af resultaterne. Analysen og vurderingen foretages under hensyntagen til nødvendigheden af beskyttelse af brugerens interesser og privatliv, med henblik på at tilpasse brugerens præferencer i forhold til en aftale med IT.integro.\nAdministratoren kan derudover – via Webstedet – gemme oplysninger vedrørende forbindelsesparametre (angivelse af tid, IP adresse).\nOplysninger om cookie-filer\nCookie-filer (såkaldte ”cookies”) er computerdata, især tekstfiler, der opbevares på Webstedets brugers terminaludstyr og anvendes i forbindelse med brug af Webstedet. Cookies indeholder normalt navn af den hjemmeside, hvor de kommer fra, den tid, hvor de opbevares på terminaludstyret og et unikt nummer.\nCookie-filer placeres på Webstedets brugers terminaludstyr af IT.integro, og det er IT.integro, der får adgang til filerne.\ntil at lave statistikker, der hjælper til at forstå, hvordan Webstedets brugere anvender Webstedets hjemmesider, hvorved opnås, at det er muligt at optimere strukturen og indholdet heraf;\nopretholdelse af brugerens session (efter indlogning), hvorved opnås, at brugeren ikke behøver indtaste login og adgangskode på alle Webstedets undersider.\nInden for Webstedet anvendes der to grundlæggende typer cookies: ”session cookies (session cookies) og ”permanente cookies” (persistent cookies):\n”session cookies” er permanente filer, der opbevares på brugerens terminaludstyr indtil brugeren logger af, forlader hjemmesiden el. slukker for softwaren (browseren).\n”permanente” cookie filer opbevares på brugerens terminaludstyr i den tid, der er bestemt i parametre for cookie filer el. indtil de fjernes af brugeren.\nSoftware, der bruges til at browse på internettet (internet browser) tillader normalt som default-indstilling opbevaring af cookie-filer på brugerens terminaludstyr. Webstedets brugere kan ændre indstillinger, der vedrører opbevaring af cookie-filer. Internetbrowseren gør det muligt at fjerne cookie-filer. Cookie-filer kan også blokeres automatisk. Nærmere oplysninger herom kan findes i browserens hjælp fane el. dokumentation.\nIndskrænkning af brug af cookie-filer kan have påvirkning på visse funktionaliteter, som der er tilgængelige på Webstedets hjemmesider.\nCookie-filer, der placeres på Webstedets brugers terminaludstyr kan også anvendes af reklamegivere og partnere, der samarbejder med IT.integro. Vi anbefaler at læse disse firmaers privatlivspolitik for at gøre sig bekendt med principper for brug af cookie-filer anvendt til statistiske formål: Google Analytics' privatlivspolitik\nOplysninger om visse former for brugeres adfærd registreres på serveren. Oplysningerne anvendes udelukkende med henblik på at administrere Webstedet og med henblik på at optimere kvaliteten af de ydede hostingservicer.\nDe browsede ressourcer identificeres via URL adresser. Derudover kan følgende data registreres:\nklokkeslæt for modtagelse af en forespørgsel,\nklokkeslæt for afsendelse af svaret,\nnavn på brugerstation – identifikationen gennemføres via HTTP protokol,\noplysninger om fejl, der er opstået ved gennemførelse af HTTP transaktionen,\nURL adresse af en side, brugeren senest har besøgt (referer link) – i tilfælde af, at brugeren er gået ind på Webstedet via et link,\noplysninger om brugerens browser,\noplysninger om IP adresse.\nOvenstående oplysninger associeres ikke med nogen konkrete personer, der besøger hjemmesider og de anvendes udelukkende med henblik på at administrere serveren.\nStyring af cookie-filer – hvordan meddeles og tilbagekaldes samtykke i praksis?\nØnsker brugeren ikke at modtage cookie-filer, kan vedkommende ændre browserens indstillinger. Vi gør opmærksom på, at blokering af cookie-filer, som der er nødvendige for autentifikationsprocesser, sikkerhed og opretholdelse af brugerens præferencer kan vanskeliggøre, og i ekstreme tilfælde umuliggøre brugen af www sider.\nMed henblik på at styre cookie-indstillinger vælg internetbrowser/system fra listen nedenfor og følg anvisningerne:\nintegro forbeholder sig ret til at ændre nærværende dokument vedrørende Privatlivspolitik – dette kan ske bl.a. af følgende, vigtige årsager:\nændringer af den almindelige lovgivning (især for så vidt gælder beskyttelse af personlige oplysninger, lov om telekommunikation, elektronisk leverede serviceydelser), der påvirker IT.integros rettigheder og pligter;\nudvikling af funktionalitet eller elektroniske ydelser bestemt af fremskridt indenfor internetteknologi, herunder anvendelse/implementering af nye teknologiske el. tekniske løsninger, der påvirker Privatlivspolitikkens omfang.\nintegro vil annoncere enhver ændring af Privatlivspolitik på Webstedet.\nNærværende udgave af Privatlivspolitik er gældende fra d. 24.05.2018.


Akvarel for begyndere: Lær at male med akvarel | DIY idé med step-by-step vejledning\nAkvarel for begyndere: Lær at male med akvarel\nVil du prøve kræfter med akvarellens forunderlige verden, så lær her at male med akvarelfarver. Via videoer bliver du både guidet igennem, hvordan du trin-for-trin maler et flot akvarelmaleri, ligesom du kan lære forskellige teknikker inden for akvarelmaling.\nLæringssæt – Akvarel, A5, 200 g, 1 sæt (x1)\nVarenr.: 34249 295,00 DKK\nSådan maler du et akvarel maleri\nBliv trin-for-trin guidet igennem, hvordan du maler et smukt maleri med akvarel.\nLær, hvordan du blander malingen til nye farver – både på papir og i pallette. Med primærfarverne rød, blå og gul kan du blande alle regnbuens farver. Skab forskellige nuancer afhængigt af mængden af vand og farve.\nI denne video viser vi, hvordan den våde maling spreder sig tilfældigt på papiret. Teknikken bliver også kaldet ”wet on wet” på engelsk. Her kan du lære, hvordan du maler oveni en farve, og hvordan du maler ind i en anden farve.\nLær, hvordan du med skiftende pres på penslen kan skabe en varieret streg. I dette eksempel bruges teknikken til at male blade.\nLær, hvordan du løfter eller fjerner maling fra akvarelpapir. Teknikken bliver også kaldet ”lifting” på engelsk. Her bliver den brugt på et tørt motiv, hvor der tilføres detaljer (den lyse streg) ved at løfte eller fjerne farven. Malingen genaktiveres derefter med rent vand på en pensel og kan løftes ved hjælp af en tør pensel, som suger malingen op.\nLær, hvordan du lægger maling i flere lag. Teknikken kaldes ”wet on dry” på engelsk. Det bliver lavet på et tørt område, hvor der tilføres detaljer med en mørkere farve. Malingen er under kontrol, og stregerne står tydeligt frem på denne måde.\nLær, hvordan du med lette penselstrøg kan skabe flotte effekter med farverne. Her vises teknikken som græsstrå med hurtige, lette penselstrøg.\nKreative idéer Kreative teknikker - hvordan gør man? Teknikker med akvarel


3340962 Bygaden 4 - Stor 1½ plans villa direkte til idyllisk gadekær. - RealMæglerne\nBygaden 4 3600 Frederikssund\nNetto kr. 10.565\nEjerudgift kr. 3.334\nStor 1½ plans villa direkte til idyllisk gadekær.\nSjældent udbudt rummelig familievilla på 214 kvm. beliggende i Lille Rørbæk – en bolig med mange muligheder for den pladskrævende familie, eller for dig der har brug for mange kvadratmeter i rolige omgivelser. Indretningen giver fin mulighed for hjemmekontor med egen indgang.\nAf ejendommens.. Læs mere...\nAf ejendommens indkørsel, kommer du ind til den flotte forhave, hvor der er den dejligste terrasse hvorfra du kan nyde fred og idyl. Herfra kommer du til husets entre, hvorfra der er adgang til 1. sal. I stueplan finder du det store lyse Vordingborg køkken fra 2016 i hvide elementer og direkte udsigt til byens gadekær, samt bryggers med god skabs og bordplads og herfra udgang til haven. Stor vinkelstue med brændeovn og flot udkig til naturen omkring gadekæret. I stuen er der også god indretningsmulighed til både sofa og spiseplads samt udgang til den hyggelige overdækket terrasse. Derudover findes et stort værelse i forbindelse med stuen, samt dejligt badeværelse med bruseniche.\nPå 1.sal finder du et stort lyst forældresoveværelse med rummelig skabsvæg. Lys repos med god plads til kontor eller leg/hygge, samt med flot kig den herlige natur i byen. Godt toilet forberedt til brus. Herudover huset øvrige 2 store værelser, hvor det ene har egen indgang via trappe på husets endegavl. Indretningen på 1. salen åbner for mange muligheder for udnyttelse af boligens kvadratmeter da du har mulighed for at have kontor rum eller en luksus værelsesafdeling til husets teenager.\nHaven er nem og overskuelig, og har flere sol- og hyggekroge, hvor du kan nyde det dejlige vue til gadekæret.\nHuset er opvarmet med oliefyr og brændeovn.\nEn unik ejendom som bare SKAL opleves.\nLille Rørbæk er en idyllisk landsby, i naturskønne omgivelser med gadekær og hyggelige ældre huse beliggende omkring kæret. I kort afstand fra ejendommen, er der grusveje mod Roskilde Fjord – omkranset af marker og ro, med en fantastisk udsigt til fjorden. Der er rig mulighed for dejlige naturoplevelser på gå- eller løbeture. Her er også gangbro over Værebro Å til Jyllinge Nordmark med badebro.\nFra Lille Rørbæk går der skolebus til Frederikssund og fra ejendommen er der ca. 1 km til St. Rørbæk, hvor der går offentlig bus mod Frederikssund station og Ølstykke station med S-tog til København. Når den nye S-tog stationen åbner i Vinge, vil der være endnu kortere til S-toget.\nEjendommen er beliggende ca. 20 min kørsel til Roskilde station, og 32 km til Rådhuspladsen i København.\nIntegreret institution findes i St. Rørbæk, og skoler i bl.a. Frederikssund, Ølstykke og Jyllinge. Der er mange gode indkøbsmuligheder både i Frederikssund, Ølstykke og Jyllinge, hvor der i alle byer findes et stort udvalg af idrætsfaciliteter.\nKontakt RealMæglerne Staal & Nöhrlind allerede i dag for en fremvisning på tlf nr. 7199 3600... Læs mindre...


Indlæg af Hundstrup » 28 sep 2015 19:48\nEr der nogen der ved hvor mange tændinger en keramisk el-tænder kan klare\nIndlæg af nemocharley » 28 sep 2015 19:57\nfolk har noget forskellige erfaringer (både gode og dårlige) herinde har jeg læst mig til - jeg ved ikke om man kan udstikke et gennemsnit.\nIndlæg af Lintz » 28 sep 2015 20:09\nnemocharley skrev: folk har noget forskellige erfaringer (både gode og dårlige) herinde har jeg læst mig til - jeg ved ikke om man kan udstikke et gennemsnit.\nVar der ikke en tråd herinde for nylig - Nemo - hvor der var et par stykker som meldte ind om et meget lavt antal tændninger. Faktisk rimelig skuffende i forhold til prisen - Og så er der selvfølgelig dem som har haft en million tændninger uden problemer.\nIndlæg af nemocharley » 28 sep 2015 20:18\njo det var der - og når spændet ml gode og dårlige erfaringer er så stort, så er det jo svært at sige noget helt præcist om.\nMen ofte er det jo sådan, at dem der har haft en dårlig oplevelse skriver mere end dem der har haft en god.\nIndlæg af Hundstrup » 28 sep 2015 20:51\nLyder som om der er delte meninger, jeg tror jeg vil afprøve den, for at blive klogere, men i skal have tak for jeres indlæg. Ha´ en god aften\nIndlæg af baggadap » 28 sep 2015 22:55\nEt lille tip: Se om du kan fiksere den i et rør eller lign så kun den bagerste "sokkel" er i kontakt med metal. NBE er begyndt at bruge disse rør i brænderne, og efter sigende skulle de holde fint, hvis ikke spidsen af tænderen er i kontakt med noget!\nIndlæg af Flammen » 29 sep 2015 01:20\nsom jeg har forstået det, så er det kun de nyere brændere som er født med 2 tændelementer, som skal bruge et rør ved montering af keramisk tænder. men jeg er ikke sikker på det.\njeg har den ældre udgave, og der passede den keramiske tænder meget fint i tændkanalen. min har klaret 1561 tændinger pt\nIndlæg af motoz » 29 sep 2015 09:07\nI switched out the original fatboy igniter which had >3000 ignitions and still going strong for a ceramic igniter some 10 months ago. The ceramic igniter burned out after only 700 ignitions, but I got a new one for free. Possibly the ceramic igniter had become clogged and overheated, there were some ash residue inside the ceramic pipe.\nIndlæg af Dunas » 29 sep 2015 18:33\nTjoo.. der er delte meninger om den keramiske eltænder:\nJeg har aldrig prøvet den keramiske eltænder, køre med den originale gammeldaws eltænder og den fungere upåklagelig godt...\nIndlæg af Perschultz2 » 09 okt 2015 22:26\nEr der nogen her der kan forklare mig forskellen på disse eltændere?\nHedestoker, 130 kr pr stk\nhttp://www.hedestoker.dk/3620_eltaender ... cgodNJEAlA\nVVS-Eksperten, 78 - 108 kr. pr stk\nhttp://www.vvs-eksperten.dk/scotte-elta ... cgodWBEOGw\nForhandlers forklaring jeg fik på 130 kr. modellen kontra 108 kr versionen var at den billige var tynd og blank..\nEr den billige noget juks? (jeg mener det er sådan en jeg sidst havde i, og den hold et år)


Græsslåning tilbydes i Robbedale | Se vores gode priser her\nGræsslåning i Robbedale\nVores havemænd i Robbedale og omegn kan sørge for græsslåning hos dig, og kan ofte også rådgive om hvad der skal til for at få en flot, grøn græsplæne. Mange af vores kunder får besøg af deres havemænd en gang om ugen.\nRejser man væk i ferien, kan man få et chok, når man vender hjem til Robbedale og en uregerlig og urskovslignende have. Så kan det være hårdt at komme i bund med haven, der stadig vokser ufortrødent, samtidig med at skulle starte på arbejde igen.\nGræsslåning er en tidskrævende opgave, der skal klares igen og igen hen over sommeren. Vores havemænd i Robbedale og omegn kan hjælpe dig med græsslåning og mange andre opgaver i din have.\nVi hjælper i vores kunders haver derhjemme, i sommerhuse, kolonihaver og andre grønne arealer. Når du bestiller græsslåning hos Sommer og Fritid, sætter vi dig i kontakt med den bedste havemand til opgaven i Robbedale og omegn.


Aubergine Long Purple, LLC "First Seeds" - anmeldelse - Bonsai-træ\nSorten, der værdsættes af mange gartnere på grund af buskernes kompakthed, når en højde på højst 60 cm. Frugterne domineres af en ægformet og ganske store størrelser. Vægten af en aubergine kan nå 600 g. Papirmassens farve er grønhvid. Der er ingen bitter smag, tiltrækker fremragende aroma. Papirmassen er tæt, hvorfor grøntsagen bruges til madlavning af anden kurser og konserves. Skræl er mørk lilla.\nFrugt vises allerede 70 dage efter transplantation af frøplanter i jorden. Plantepleje indebærer at løsne jorden, vandes planterne, anvende gødning (mindst 3 pr. Sæson), luge og hælde. Høsttiden kommer cirka en måned efter, at planterne blomstrer.\nEn meget tidlig moden sort, modning allerede 67 dage efter plantning. Det er kendetegnet ved øget modstand mod dårlige vejrforhold og langvarig frugtning. Højden på busken når op til en meter. Frugterne er ovale i form, deres længde er 22 cm, diameteren er 11 cm. Massen på en grøntsag er 350 g. Huden er mættet violet-sort, massen er hvid, tæt, uden bitterhed og med en minimumsmængde frø..\nMid-sæson klasse. Fra tidspunktet for fremkomst af frøplanter, indtil frugten er fuldt moden, går 110-150 dage. God smag, langtidsopbevaring og modstand mod transport over lange afstande er de største fordele ved sorten. Diamond er resistent over for visse sygdomme og vira. Den korrekte bestemmelse af såperioden for regionen beregnes som følger: 50-70 dage tælles indtil den dag, hvor udplantning af aubergine i et drivhus eller åben jord er tilladt.\nSorten dyrkes i frøplanter. Frø sås fra februar til april. Dannelsen af busken er en obligatorisk procedure. I fremtiden kræves vanding og hilling af planter, der løsnes jorden. Med ordentlig pleje fra 1 kvadratmeter m høst op til 12 kg afgrøde.\nAlbatross er en sent modnet sort, der modnes 135 dage efter udseendet af de første frøplanter. Det har god smag og attraktive ydre kvaliteter. Den er længe opbevaret og modstandsdygtig over for transport. Gartnere værdsætter sorten for resistens mod mange sygdomme.\nTidlig modningskvalitet. Aubergine tiltrækkes af formen af et æg og når en masse på højst 100 g. Et karakteristisk træk er, at under aldring begynder huden at blive mørkere og får en gullig farvetone. Det tilrådes at opsamle frugterne senest 90 dage efter fremkomsten af frøplanter, ellers bliver de stive. Fjern grøntsager, når de bliver cremede.\nDet betragtes som en af de bedste sorter blandt hvid aubergine. Karakteriseret med hvid hud og papirmasse. Velegnet til dyrkning i åben jord og i et drivhus. Buske når en højde på op til 70 cm. Vægten af en aubergine er op til 250 g. Fra en busk, efter 85-100 dage, opsamles der op til 6 kg frugt.\nEn anden interessant sort, der tiltrækker med sine ydre egenskaber. Sorten vokser godt først på vindueskarmen, når frøene plantes i februar-marts og derefter i den åbne jord. Tilhører karpal aubergine - ca. 6-7 små, stribede frugter med en appelsinskal når modnes dannes på en børste.\nIndsendt af Kashevarnya den 3. september 2015 68408Sikkert alle har et mørkt sted i lejligheden, som du bare ønsker at genoplive, og gøre det hyggeligt, måske er det et badeværelse, en korridor eller en stue, hvis vinduer vender ud mod skyggesiden.\nHvor nyttig er vild balsam, og er det muligt at dyrke det på en personlig plot?


IKEA er klar med 2. generation af deres SYMFONISK bordlampe, der nu har fået udskiftelig skærme og et væsentligt pænere design – Og så lyder den også godt. Vi har testet den.\nIKEA har de sidste par år samarbejdet med Sonos, og det er der indtil nu kommet en række spændende produkter ud af. Senest var det billedrammen, som vi testede tidligere på året, og nu er IKEA så klar med 2. generation af deres SYMFONISK Bordlampe.\nLampen har fået en god opdatering, som gør at du nu bl.a. kan vælge mellem flere forskellige lampeskærme. Den første generation fik desværre aldrig den mulighed, men godt IKEA er klar med det nu. Dog kan man lige nu kun vælge mellem to forskellige modeller, men man kan også købe højttaleren som lampefod alene, og så selv finde en skærm der passer. Det er dog ikke lykkedes mig at finde nogen der passer, så lige nu er der kun de to fra IKEA.\nDen nye højttaler fra IKEA understøtter Sonos S2, så du kan bruge den sammen med andre Sonos eller IKEA SYMFONISK højttalere.\nVi har testet IKEA SYMFONISK Bordlampe 2. generation, og her er hvad vi synes.\nIKEA SYMFONISK Bordlampe kommer i en æske der udover lampefoden med indbygget Sonos højttaler, også har et 2 meter elkabel, og så får du i en æske ved siden af lampeskærmen som enten er af glas eller tekstil. Du kan få bordlampen i enten mørk eller hvid.\nLampefoden er cirkulær og i beklædt med stof der gemmer på den indbyggede højttalerenhed. På forsiden finder man en enkelt trykknap, der gør du kan tænde og slukke lampen, og på modsatte side finder man Sonos betjeningsknapperne, med play/pause og lydstyrke op og ned.\nI bunden finder man et strømstik, og så har højttalerlampen også et ethernetstik, hvis du ikke ønsker at bruge den trådløst. Personligt brugte jeg bare mit eksisterende trådløse netværk, og det fungerede fint.\nSonos kontrol knapper\nInstallationen er super let med Sonos nye NFC installation, hvor du blot holder din smartphone tæt på lampen, mens du står i Sonos App’en, så klarer den hele installationen og opdaterer firmwaren – hvis der er en sådanne – på højst et par minutter.\nDu kan bruge E27 LED-pærer i lampen, og IKEA skriver at man maksimalt må trække 15W fra lampefatningen.\nIKEA SYMFONISK Bordlampe 2. generation minder i min optik meget om den oprindelige Sonos PLAY:1. Den har en god dybde og en elegant mellemtone/diskant. Men et tip skal lyde herfra, at sørge for at køre Sonos TruePlay tuning af højttaleren efter installation, så får du den bedste lyd.\nSom sagt minder den mig om PLAY:1. Den giver god og bred lyd uanset om det er akustisk eller hård rock du smider efter den.\nJeg testede den med bl.a. Adele’s 25 og 30 album, og selvom klokken ikke er helt oppe og ringe, fordi man nogle gange kan have svært ved at adskille vokal og instrumenter, så lyder den faktisk rigtigt godt ud fra sin størelse.\nDen har et bredt sweet-spot, og lyder godt nærmest hele vejen rundt, når du går omkring den.\nIKEA SYMFONISK Bordlampe 2. generation kan også bruge som stereo-par, men desværre havde IKEA kun sendt en højttaler til testen, så derfor må vi desværre melde pas, for at fortælle hvordan de lyder som stereo-par, eller som baghøjttalere til f.eks. en Sonos Arc soundbar som de kan bruges sammen med.\nHøjttaleren har ikke indbygget mikrofon, som f.eks PLAY One fra Sonos, men hvis du ikke har planer om at bruge den som smart højttaler gør det ingenting, og det er med til at holde prisen nede. Til gengæld har den ligesom de andre højttalere fra Sonos indbygget AirPlay 2, så du kan bruge den sammen med Apple udstyr\nMen ud fra størrelse og pris, så er lyden i IKEA SYMFONISK Bordlampe 2. generation klart godkendt.\nStyr alt fra Sonos S2 universet\nIKEA SYMFONISK Bordlampe 2. generation bruger ligesom alt andet i SYMFONISK universet Sonos app, og det betyder at du kan bruge højttaleren i både multi-rum, stereo-par og som stand-alone højttaler.\nBordlampen kræver Sonos S2, og den bliver automatisk en del af dit Sonos S2 øko-system, og det betyder at du skal ikke købe den, hvis du stadig ikke er skiftet til S2.\nIKEA SYMFONISK Bordlampe 2. generation er en god opdatering fra 1. generation af samme. Designet og udtrykket er mere moderne, og samlekvalitet og lyd er virkeligt god.\nMen jeg håber virkelig at IKEA udvider udvalget af lampeskærme, eller jeg håber at folk med trang til “Hacked by IKEA” får lyst til at lave nogle flere lampeskærme med andre udtryk.\nMen når det er sagt, så kan jeg sagtens se IKEA SYMFONISK Bordlampe 2. generation på mit natbord, gerne som stereo-par, så jeg kunne bruge dem til baghøjttalere til den Sonos Beam 2. generation som er monteret til TV’et.\nMen du kan roligt købe IKEA SYMFONISK Bordlampe 2. generation, hvis du har brug for en dekorativ højttaler. For lyden skuffer ikke.\nIKEA SYMFONISK Bordlampe kan lige nu købes med glasskærm for 1.699,- og med tekstilskærm for 1.599,-, og findes i mørke og lyse modeller. Lampefod (højttaler) uden skærm koster 1.399,-\nPære max. 15 watt\nSokkel for pære: E27\nIKEA SYMFONISK Bordlampe 2. generation\nGod lyd ud fra pris\nJeg savner nogle flere lampeskærme\nForrige artikelApple-spåmand: AR/MR-headset klar om et år\nNæste artikelAldrig sket før: Black Friday-internetsalget gik ned i USA


Rom er virkelig en drømmeby, som utvivlsomt vil blive et af højdepunkterne på jeres krydstogt.\nSavona emmer af historie, og har været en strategisk vigtig by for Italien.Når du har handlet på Sweetdeal, er der oprettet en profil til dig. John mellencamp hit singles Du kan derfor altid logge ind med din mailadresse og den valgte adgangskode, og udskrive dine værdibeviser.Hvis I har smag for forkælelse og stemningsfulde øjeblikke, så har I smag for Costa Diadema.Kom helt ned i gear i den himmelske spa-afdeling, der tilbyder flere forskellige afslappende wellness-behandlinger.\nVærdibeviserne kan udskrives indtil den dato, de udløber.Du kan logge ind på Hvis du oplever problemer undervejs i dit køb, er det oftest fordi, der er tastet forkert i enten kortnummer, udløbsdato eller sikkerhedskode (CVV) fra dit betalingskort.Der findes måske ingen anden by, som er så fuld af historie med lag på lag af fabelagtige ruiner og templer for ikke at nævne etruskiske grave, tidlige kristne kirker, klokketårne fra middelalderen, renæssancepaladser og barokke basilikaer.Alle disse fantastiske steder ligger badet i Roms usædvanlige varme sollys.Byen byder på mange museer, smukke kirker og ligger ligeledes ikke så langt fra Pisa.\nI Pisa har I mulighed for at opleve et af verdens syv vidundere – Det Skæve tårn.kendt for sin livlige Rambla, udsøgte gastronomi, gode shopping muligheder og arkitektoniske perler.I det moderne kvarter blandt brede boulevarder og restauranter, kan I opleve Barcelonas højdepunkt og verdens højeste kirke, La Sagrada Familia, der er bygget af Gaudi, som med sin særprægede arkitektur har sat sit præg flere steder i byen. Byen byder på et miks af middelaldergader, klassiske adelige paladser, mode, design og spansk temperament.Costa Diadema er Costa Cruises nyeste, største og mest funklende moderne skib, der havde sin jomfrurejse i november 2014. Skibets harmoniske atmosfære omgiver jer med en majestætisk og raffineret elegance, og med Costa Diademas nytænkende tiltag, venter der jer uforglemmelige oplevelser forude.Costa Diadema tilbyder masser af underholdning ombord.